Эрон Ироқда қандай рол ўйнаши мумкин?\nАзизулло Арол Ироқда шу ой бошларида шиалар пешвоси Муқтадо ас-Садр тарафдорлари АҚШ бошчилигидаги коалиция кучларига қаршилик билдириб¸ мамлакатни тарк этишларини талаб қилиб чиқдилар. Икки ҳафтадан буëн давом этаëтган тўқнашувларни тўхтатиш мақсадида ас-Садр билан музокаралар олиб бориш учун куни-кеча Эрон ҳукумати делегацияси шиаларнинг муқаддас шаҳри Нажафга борди. Таҳлилчиларга кўра¸ Эрон ҳукумати қўшни Ироқдаги шиа мазҳабдошларига таъсир кўрсатиши мумкин.\nАфтидан¸ АҚШ кучлари билан радикал шиалар ўртасидаги келишмовчиликни бартараф этиш мақсадида Ироққа борган беш кишидан иборат Эрон Ташқи Ишлар вазирлиги делегацияси радикал руҳоний Муқтадо ас-Садр билан учрашишга муваффақ бўлмаган. Эрон Ташқи Ишлар вазири Камол Харрозийга кўра¸ мазкур делегация Ироқ халқи билан оккупациячилар ўртасида воситачилик қилмайди.\nАҚШ Давлат Департаменти матбуот вакили Ричард Баучернинг айтишича¸ Эрон Ироқда вужудга келган бўҳронни ҳал этишда ижобий рол ўйнаши мумкин. Бироқ¸ Эрон коалиция кучлари билан ас-Садр ўртасида воситачилик қилишга ҳаракат қилмаслиги керак.\n"Бизнинг фикримизча¸ бу нарса Эрон ҳукуматига ҳам тегишли¸ Эроннинг қандайдир йўллар билан васитачилик қилишга уриниши мақсадга мувофиқ эмас. Яхшиси¸ улар Бағдод расмийлари ва ироқликлар билан бирга иш олиб боришлари керак. Биз ва бошқалар ҳам шу йўл орқали вазиятни тинчлантиришга ҳаракат қилмоқдамиз" -дейди Баучер жумладан.\nТеҳрон ҳукуматига кўра¸ Буюк Британия таклифи бўйича Ироққа борган Эрон делегацияси жорий вазиятни яқиндан ўрганишга ҳаракат қилади. Делегациянинг Ироққа сафар қилишига АҚШ ҳам розилик билдирган бўлиши мумкин.\nБаучернинг қайд этишича¸ Бағдодда Эрон делегацияси билан коалиция ҳукуматининг америкалик аъзоси ҳам учрашган.\n"Дарвоқе¸ Бағдодга Эрон делегацияси юбрилгани ва улар коалиция таркибидаги британияликлар билан учрашишни истаганларидан хабаримиз бор. Тарафлар ўртасида учрашув амалга ошди ва унда бир америкалик ҳам қатнашди" - дейди АҚШ Давлат Департаменти матбуот вакили.\nБироқ¸ АҚШ Эроннинг Ироқ ишлари¸ айниқса¸ мамлактнинг шиа жамоалари ишларига аралашувидан гумон сирамоқда. Куни-кеча АҚШ ҳарбий кучлари штаби бошлиғи генерал Речард Майрс Ироққа Сурия ва Эрондан чет эллик жанггарилар келаëтганидан огоҳлантирди.\nЎз навбатида Эрон Президенти Муҳаммад Хотамий¸ Эрон биринчи кундан бошлаб Ироқдаги бўҳронларни бартараф этиш чораларини излашга ҳаракат қилаëтганини таъкидлади.\nЭронлик мутахассис профессор Довуд Ҳермидас Бованднинг фикрича¸ АҚШ розилиги билан Эрон делегацияси сафарининг амалга ошиши икки мамлакат ўртасидаги муносабатларнинг яхшиланишига йўл очиши мумкин.


Курд айирмачиларига зарба берилди\n14 май 2021, Тошкент вақти: 06:37\nТуркия ҳарбий ҳаво кучлари Ироқ шимолида ўрнашиб олган курд айирмачиларининг позицияларига зарба берди.\nТуркия ҳарбий манбалари Курдистон ишчилар партияси жангариларига қарши Зап минтақасида уюштирилган ҳарбий амалиётда тинч фуқаролар орасида қурбонлар бўлмаганини билдирди.\nАйни пайтда, хабарларга кўра, Туркияда иқтидордаги Адолат ва тараққиёт партиясининг Истамбулдаги қароргоҳи ёнида содир этилган портлаш оқибатида 6 киши жароҳатланган.\nЖароҳатланганлар орасида полициячиларнинг ҳам борлиги айтилмоқда. Ҳозирча ушбу ҳужум учун ҳеч бир гуруҳ масъулиятни ўз зиммасига олмаган.


2021 йилнинг бошидаги энг хавфли компьютер вируси маълум бўлди - Terabayt.Uz\nCheck Point Research компаниясининг киберхавфсизлик бўйича мутахассислари янги тадқиқот натижаларини эълон қилишди. Олинган маълумотлар асосида улар айни дамдаги энг хавфли компьютер вирусини айтишди.\nЎҚИНГ: Бу вирус пандемия пайтида нақ $25 000 000 ўғирлади!\nМана икки ойдирки, энг зиёнкор дастурий таъминотлар етакчиси Emotet бўлиб турибди. Мутахассисларга кўра, бутун дунёдаги ташкилотларнинг 6 фоизи ушбу ботнет қурбонига айланган.\nШу билан бирга, ҳуқуқ-тартибот идораларининг ўз вақтида чоралар кўришлари туфайли Emotet фаоллиги сезиларли даражада, аниқроғи – 14 фоизга пасайган. Мутахассисларнинг сўзларига кўра, мазкур вирусни зарарланган хостлардан буткул ўчириб ташлаш шу йилнинг 25 апрелига белгиланган.\nҚизиғи шундаки, ҳозирда энг хавфли бўлиб турган ушбу зиёнкор дастур илк бор 2014 йили аниқланган. Кейинги етти йил мобайнида бу троян фаол тарзда ривожланиб ва янгиланиб келган. Оқибатда ҳозирда у компьютерлар учун энг хатарли вируслар етакчисига айланиб турибди.\n#антивирус #вирус #вируслар #кибер хавфсизлик #Emotet


Июн ойида Омбудсман бошчилигидаги мониторинг гуруҳи Тошкент вилояти, Зангиота туманида жойлашган умумий режимдаги аёллар колониясида бўлди. Гуруҳ таркибида соғлиқни сақлаш соҳаси эксперти ҳам бўлган. 2017 йилдан буён ушбу жазони ўташ муассасасида сақланаётган маҳкумалардан 203 та мурожаатлар тушгани айтилмоқда. Бу ҳақда "Хабар.уз" хабар қилди.\nОмбудсманнинг ташрифи давомида аёллар қамоқхонаси маҳкумаси Г. И. Каримова билан учрашув бўлиб ўтди. Суҳбат давомида Гулнора Каримова айниқса муассасанинг тиббиёт хизмати ходимларига эътибор ва ўз вақтида кўрсатилаётган тиббий ёрдам учун миннатдорчилик билдирди.\nШвейцарияда Гулнора Каримованинг автомашиналари ҳақида хабарлар пайдо бўлди\nБир гуруҳ мутахассислар президентнинг “5 та ташаббус” лойиҳаси бўйича Тошкент вилояти Бўка туманида\nЖасси хоним 24 июн 2019 13:54\nОлтин Бошингиз омон бўлсин Гулнорахоним! Илоҳим Аллоҳ паноҳида бўлинг! Мушкулингизни Аллоҳ осон қилиб тез кунларда болаларингиз бағрингизга босинг! Аллоҳдан юзингизни ёруғ қилишини сўрайман!\nНодирбек 24 июн 2019 23:40\nАхир якинда." Г Каримова вафот этди " деган янгилик таркаган Эди, ха Энди булса бунака янгилик. Хайрон коласан киши??!!!!


Ёқуб Умар ўғли. Ўн доллар (ҳикоя) - Мои статьи - Каталог статей - РОБИТА\nШарқ юлдузи February 23, 2015 Ёқуб Умар ўғли. Ўн доллар (ҳикоя)2015-02-23T09:39:44+00:00 2010 йил, 5-сон, Наср\nҚодир хорижга, бу мамлакатга биринчи бор келиши эмасди. Божхона қаерда эканини, бу ерда ишлайдиганлар, мамлакатни яхши биларди. Нима қилиш, ўзини қандай тутиш кераклигидан хабардор эди. Даставвал, аэропорт божхонасидан ўтиши, сўнг транзит виза билан бошқа-бошқа иккита таксига чиқиб, қўшни мамлакатга ўтиши керак эди. Шу холос. Жуда оддий. Аммо шундай бўлса-да, “Кўрайлик-чи, бу гал неларга дуч келар эканман?”– деб ўйларди.\nАэропорт киришида виза ишларини расмийлаштириш тез битди. Қўшни мамлакат визаси ва у ерда ишлаш рухсатномасини кўрган мазкур мавқеини писанда қилмоқчидек, паспорт варағига муҳрни қарсиллатиб урди ва қўпол бир йўсинда узатди.\nҚодир аввал аэропортдан қўшни мамлакат божхонасига яқин бекатга бориши, у ердан бошқа таксига ўтириб, йўлида давом этиши керак эди. Иккинчи таксида қўшни ўлканинг давлат рақами бўлиши лозим. Асфальт йўл орқали ўтиладиган барча божхоналар ёнида ҳар икки мамлакатга оид автоуловлар давоми бўлади. Мабодо, таксининг рақами бораётган мамлакатники бўлмаса, йўлда дуч келган йўл полициячиси тўхтатиб, назорат баҳонасида пора сўраши мумкин эди. Қодир учун ғоят мушкул иш эди. Буни у ҳам ўзи, ҳам рўпарасидаги кишига нисбатан ҳақорат деб билар, қийналар ва хижолат бўлар эди.\nАэропорт эшигидан чиқмасиданоқ икки киши: “Такси керакми?” – деб эргашди. Қодир уларга ҳеч нарса демай тикилди, эрта тонгданоқ машинасига чиқадиган кишининг юз-кўзи, қиёфасидан қайси бирига ишониш мумкинлигини билиб олишга уринди. Икковига ҳам кўнгли чопмади, олға қадам босди. Талабгорлар бирдан кўпайди. Ораларидан хотиржам, ўрта ёшдан сал ўтган, тўладан келган бирига боши билан розилик маъносида ишора қилди.\nИккита йўл назорати постидан ўтдилар. Ҳар гал полиция машинасини кўрганида безовта бўлган таксичи ўз тилида “порахўрлар” дея сўкиниб қўярди.\nХончайирда бошқа таксига ўтиш тез ҳал бўлди. Аэропортда топилган машина янгироқ, ҳайдовчиси ҳам ишончли одамга ўхшарди. Қисқагина савдолашувдан сўнг юклар бу машинага жойлаштирилди. Қодир ҳақини тўлаб, ўрта яшар шофёр билан хайрлашди.\nМаъмур виза саҳифасини топди. Шошмай визани текширди. Олдидаги компьютер тугмаларига қўл узатаркан:\nЯна у бепарволарча компьютер тугмаларини босишда давом этди.


Тожикистон Ўзбекистонга электр энергияси узатишни тўхтатмоқда - Darakchi\nТожикистон Ўзбекистонга электр энергияси узатишни тўхтатмоқда\nИҚТИСОДИЁТ 29.07.2020, 07:28\nТожикистон Ўзбекистон ва Афғонистонга электр энергияси узатишни тўхтатмоқда. Бу ҳақда Тожикистон президенти сайтида мамлакат ҳукумати томонидан эълон қилинган мурожаатда маълум қилинган.\n«Бугун биз халқаро шартномаларда белгиланган муддатдан олдин Ўзбекистон Республикаси ва Афғонистон Ислом Республикасига электр энергиясини етказиб беришни тўхтатишга мажбур бўлдик. Ҳукумат чеклов ҳақидаги ушбу қарорга тўғри муносабатда бўлишни сўраб, мамлакатнинг барча аҳолисига мурожаат қилади. Ҳозирги қийин вазиятда мазкур иш қиш мавсумида электр энергияси таъминотидаги муаммолардан қочишимизга ёрдам берадиган ягона чора ҳисобланади», дейилади хабарда.\nТожикистон мамлакатнинг ўзида ҳам энергия таъминотига чеклов жорий этмоқда ва мурожаатда аҳолидан чекловни тўғри қабул қилиш сўралган:\n«Тожикистон Республикаси ҳукумати мамлакат аҳолисига мурожаат қилади ва «Барқи точик» компанияси томонидан Норак сув омборида кўпроқ сув захира қилиш учун киритилаётган электр энергияси таъминотидаги мазкур чекловни тўғри қабул қилишни сўрайди».\nМурожаатда, мавжуд вазиятни ҳисобга олган ҳолда, мулкчилик шаклидан қатъи назар, ҳар бир фуқаро, ҳар бир оила, барча муассаса ва ташкилотлар, компания ҳамда корхоналар электр энергиясидан тежамкор фойдаланишни таъминлаши шартлиги айтилади.\nШунингдек, ушбу ҳолатга Вахш ва Панж дарёларининг шаклланиш ҳудудларида қор кам ёққани, ёғингарчилик миқдори ўтган йилги кўрсаткичнинг 50 фоизига тенг бўлгани сабаб қилиб келтирилади.\n«Тожикистонда бундай вазият биринчи марта содир бўляпти. Бугунги кунда Панж дарёсида сув оқими аввалги йилларга қараганда 2 минг куб метрга, шунингдек Вахш дарёсида 800 куб метрга, яъни 50 фоизга кам. Норак сув омборида сув захираси ўтган йилга нисбатан 17 метрга пасайиб кетди», дейилади мурожаатда.\nАгар бу ҳолат яна давом этса, у ҳолда сув омборидаги сув заҳираси кескин камаяди ва қишда аҳоли ва халқ хўжалиги тармоқларини электр энергияси билан таъминлашда жиддий муаммолар юзага келади. Шу сабабли, ҳукумат ўз мурожаатида куз-қиш даврида аҳоли электр энергияси таъминотида муаммога дуч келмаслиги учун барча зарур чораларни кўраётгани таъкидлаган.\nКуз-қиш мавсумларида электр энергияси таъминотидаги доимий узилишлар ҳақида ҳеч қандай изоҳ берилмаган. Шунингдек, 27 июль куни компаниянинг олти ойлик фаолияти якунларига бағишланган матбуот анжуманида «Барқи тожик» раҳбарлари ҳам мазкур чеклов жорий этилиши ҳақида гапирмаган.\nЭслатиб ўтамиз, Тожикистон совуқ об-ҳаво бошлангани ва республиканинг ички эҳтиёжларини таъминлаш мақсадида Ўзбекистонга электр энергияси экспорт қилишни ўтган йилнинг декабрь ойида тўхтатган эди.\n2020 йилнинг май ойида келиб Тожикистон электр энергиясини етказиб беришни тиклагани тўғрисида хабар берилган.\n22 июль куни Ўзбекистон Тожикистон импорт қисқаргани туфайли электр таъминоти тизимига чекловлар киритилиши ҳақида маълум қилди.\n480 миллион долларлик лойиҳа асосида Чимёнда умумммавсумий курорт ташкил этилмоқда\nСаудия Арабистони компанияси ҳамкорлигида Сирдарёда буғ-газ электр станцияси қурилади\nЖаҳон банки Ўзбекистонда қишлоқ хўжалигини модернизация қилишга 500 млн доллар ажратади\nЎзбекистонда коронавируснинг 12 дан ортиқ тури қайд этилган\nМактаблар қачондан бошланади? Форма ва ўқув қуролларини олиш керакми?”\nЖССТ Россиянинг коронавирусга қарши яратган вакцинасига баҳо берди\nРоссия яна тўрт давлат билан авиақатновларни тикламоқда


Класен: Берлин Термиз базаси боис инсон ҳуқуқларидан кўз юммасин\nНемис сўлчиси Ангела Меркелнинг Ўзбекистонга нисбатан юритаётган сиёсатига қарши\nВладимир Норовнинг немис ҳукумати томонидан танқид қилинмагани "Яшиллар" ва "Сўллар" ни ғазаблантирди.\nГермания Сўллар партиясининг халқаро масалалар бўйича гуруҳ аъзоси Бернхард Класен (Bernhard Clasen) “Янги Сўллар” Интернет газетасида мақола билан чиқиб, Норовга қучоқ очган Ангела Меркел ҳукуматни танқид қилди.\nОзодлик билан суҳбатда Класен Меркел ҳукуматининг Ўзбекистон билан “хушмуомала сиëсати” аслида иккиюзламачиликнинг ўзи эканини таъкидлади.\n- Бизнинг озодлигимиз Ҳиндиқушда ҳимоя қилинмоқда деган эди немис сиëсатчиси Струук. Немис қўшинларининг Ўзбекистонда туриши эса бизнинг мунофиқлигимизга мисолдай кўринади. Турмаларда маҳбусларни қийнаш тасодиф эмас, балки қоидага айлантирилган Ўзбекистондек мустабид режимни қўллар эканмиз, қандай қилиб Афғонистонда озодликни ҳимоя қилдик, деб айта оламиз. Ўзбекистон каби репрессив режим ҳудудида немис қўшинлари турар экан, бизнинг Ҳиндиқушдаги озодлик ҳимояси ҳақидаги гапларимиз сафсата эмасми?\nОзодлик: Ўзбекистон Ташқи ишлар вазири муовини Владимир Норов Берлинда Бундестаг депутатлари билан учрашар экан, "биз Термиздаги базани ижарага берганимиз учун Германия миннатдор бўлсин", деб писанда қилди. "Ўзбекистон бу хизмати билан Германияни қарздор қилди", деб таъкидлади Норов. Айни пайтда Германия яқиндан бошлаб Термиздаги база учун тўланадиган ижара ҳақини 15 фоизга оширди. Бу вазиятда "қарздорсан" деб писанда қилиш ноўрин туюлмайдими?\n- Немис қўшинларининг Ўзбекистонда экани факт. Мен бундан чуқур афсусдаман. Биз кимдандир қарздор бўлсак, албатта ўзбек халқидан қарздормиз. Биз Ўзбекистондаги қийноқлар, қатағон ва зўравонликни, инсон ҳақлари бузилишини кўриб кўрмасликка олаëтган Ғарб дунëсининг бир бўлаги сифатида ўзбек халқи олдида айблимиз. Ҳақиқатни айтолмаганимиз, мустабидни қўллаганимиз учун ўзбек халқидан қарздормиз.\nОзодлик: Сиз мансуб бўлган сўл партия ëки бошқа партияларнинг Бундестагдаги вакиллари расмий Берлиннинг Ўзбекистонга бўлган муносабатини ўзгартириш учун нима қила олади?\n- Энг аввало улар юмиқ оғизларини очиб, бу ҳақда гапирмоқлари керак. Инсон ҳуқуқларини топтаëтган Ўзбекистон каби режимнинг Ташқи ишлар вазири ўринбосари Германияга келар экан, немис мулозимлари ва депутатлари бу одамнинг юзига тик қараб, матбуот кўз ўнгида, очиқчасига “Биз сиз мансуб бўлган режимни қоралаймиз. Ўзбекистонда инсон ҳуқуқларини топтаганингиз бизга маъқул эмас” деб айтишлари лозим эди. Биз Ўзбекистондаги воқеликни ўз номи билан айтишимиз керак.\nЮгославияда инсон ҳуқуқлари бузилган пайтда Германия бу ҳуқуқларни ҳимоя қилиш учун Югославияни бомбалашга ҳам тайëр бўлди. Ўзбекистонда инсон ҳуқуқлар бузилар экан немис мулозимлари чурқ этиб оғиз очишдан ҳам ҳадиксирашмоқда. Улар Термиздаги базадан мосуво бўлишдан қўрқишади. Мен шуни истайман ва талаб қиламанки, немис сиëсатчилари қийноқлар систематик қўлланадиган Ўзбекистон каби режимни қўллаб-қувватлашни дарҳол тўхтатмоғи зарур.


Электр кучланиш : Электр занжирининг икки нуқтаси орасидаги электр кучланиши бирламчи электр зарядини бир нуқтадан иккинчи нуқтага олиб ўтиш учун сарфланган энергия (бажарган иш) сони билан аниқланади\nHajmi 1.26 Mb.\nЭлектр майдони кучланганлиги\n28. elektr maydon kuchlanganligini potensial bn bog’liqligi\nOtkazgichning resistor qarshiligi\n26. ЭЛЕКТР КУЧЛАНИШ : Электр занжирининг икки нуқтаси орасидаги электр кучланиши бирламчи электр зарядини бир нуқтадан иккинчи нуқтага олиб ўтиш учун сарфланган энергия (бажарган иш) сони билан аниқланади. Потенциал электр майдонида иккита нуқта орасидаги кучланиш, қиймати бўйича улар орасидаги потенциаллар фарқига мос келади.\nUab=Va-Vb, Va ва Vb –a ва b нуқталари потенциаллари\nЭлектр занжирлари ва электр майдони билан боғлиқ бўлган энг муҳим қийматлардан бўлган электр кучланиши, электр потенциаллари фарқи ва электр юритувчи кучларни ўрганишга ўтамиз. Агар q зарядли заррача электр майдонида бирор масофа бўйлаб кўчирилса, у ҳолда унга таъсир этувчи кучлар иш бажаради. Бу ишнинг кўчирилаётган зарядга нисбати электр кучланиши деб аталмиш, физик қийматга тенг бўлади. Заррача q нинг dl масофага (2.1расм) кўчирилишини кўрайлик, бунда майдон кучлари қуйидаги ишни бажаради:\nЙўналиши Т уринмага мос, узунлиги dl йўл элементига тенг бўлган миқдор dl вектори билан белгиланган. Бунда α векторлар Е ва dl орасидаги бурчакдир. А нуқтадан (2.1-расм) В нуқтагача масофа бўйлаб заррачани кўчиришда майдон кучлари бажараётган иш қуйидагига тенг: Edl.\nБу иш берилган масофа бўйлаб майдон кучланганлигининг чизиқли интеграл га пропорционал. Бу чизиқли интеграл А дан В гача масофа бўйлаб электр кучланишига тенг.\nУмумий холда кўрилаётган масофа ихтиёрий муҳитдан ўтиши мумкин, хусусан, у бутунлай ўтказгичдан ўтиши мумкин, бутунлай ярим ўтказгичдан ва қисман ўтказгичдан, қисман ярим ўтказгичдан ўтиши мумкин. Баён этилганларга мувофиқ, электр кучланиши – кўрилаётган масофа бўйлаб электр майдонини характерловчи ва қиймати жиҳатидан электр майдони кучланганлигининг шу масофа бўйлаб чизиқли интегралига тенг бўлган физик катталикка айтиладики. Аксарият, бирор масофа соҳаси бўйлаб электр кучланиши ҳақида гапирганда, соҳа бўйлаб кучланишлар пасаюви атамасини ишлатадилар. Шу асосда, бирор берк контур бўйлаб электр майдони кучланганлигининг чизиқли интеграли Edl шу контур бўйлаб барча бўлаклар элементи кучланишлар пасаювининг йиғиндисига тенг бўлади. Кучланишнинг бирлиги Вольт [В]. Келтирилган фикрлардан шу келиб чиқадики, электр майдонининг кучланганлиги – кучланишлар пасаювининг майдон кучланганлиги чизиғининг узунлик бирлигига нисбатига тенг. Дарҳақиқат, агар масофа йўналиши майдон кучланганлиги бирлиги билан мос келса, dl масофадаги кучланишлар пасаюви du = E dl, демак E = du/dl. Шунинг учун, электр майдони кучланганлигининг ўлчов бирлиги вольт бўлинган метр (1 В/м).\n27. Электр майдони кучланганлиги деб электр майдонини характерловчи ва электр майдони томонидан зарядланган заррачага таъсир этаётган кучни характерловчи вектор қийматга айтилади. (Қуйида учрайдиган барча вектор қийматларни ифодаловчи ҳарфлар қуюқ шрифт билан белгиланади). Йўналиши бўйича мусбат зарядли синов жисмга таъсир этувчи механик куч f билан мос келувчи электр майдон кучланганлиги E қуйидагича ифодаланади E = f / q0 . Ўрганилаётган майдон тақсимланишига q0заряднинг таъсирини буткул йўқотиш учун q0 нинг нолга интилиши зарур. Шу сабабли, қуйидаги таърифни келтириш мумкин. Электр майдони кучланганлиги деб, электр майдонининг кўрилаётган нуқтасига киритилган зарядланган қўзғолмас нуқтавий жисмга таъсир этаётган куч миқдорини шу заряд нолга интилгандаги миқдорига нисбатининг, нуқтавий жисмга таъсир этаётган мусбат куч йўналиши билан мос бўлган вектор миқдорига айтилади: E = f / q0 .


ПОЙЛОҚЧИНИ КИМ ЁЛЛАДИ? « Ўзбекистон Халқ Ҳаракати\nПОЙЛОҚЧИНИ КИМ ЁЛЛАДИ?\n11 October 2019 - 14:42\nБиз аввалроқ 26 сентябр куни Хоразм вилоят касб ҳунар таълим бошқармасининг бир гуруҳ ходимлари Тошкентга Олий таълим вазирлигига бошқарма бошлиғининг ноқонуний ҳатти ҳаракатлари устидан шикоят қилиб боришгани юзасидан хабар берган эдик.\nУшбу ҳолатни мустақил журналистик суриштирув жараёнида жуда қизиқ ҳолатларга дуч келдик. Олий таълим Вазирлиги берган маълумотларга кўра бошқарма бошлиғи Икром Маткаримов билан меҳнат шартномаси 20 сентябр куни иш берувчининг ташаббуси билан бекор қилинган. Бироқ Икром Маткаримовнинг сўзларидан Хоразм вилоят ҳокимлигининг оғзаки топшириғига биноан бошқарма бошлиғини вазифасини бажаришни давом этиб, баъзи ҳужжатларга имзо чекишни давом этади ва бошқарманинг муҳр ва штампини ўзида сақлаб келган.\nЎзбекистон Республикаси Олий таълим Вазирлигининг янгидан ташкил этилган бошқармага Икром Самандаров 4 октябрдан бошқарма бошлиғи вазифасини вақтинча бажариш тўғрисидаги буйруқ бўлишига қарамай Икром Маткаримов ўзини ҳамон бошқарма бошлиғи деб ҳисоблаб, баъзи ҳужжатларга имзо чекишни ва топшириқлар беришни давом эттиради, 8 октябргача муҳр ва калитларни топширишдан бош тортиб келган. – Биз Ўзбекистон Республикаси Олий таълим вазирлигига мурожаатимизни батафсил ўрганиб, одилона қарор қабул қилганидан мамнунмиз. Бироқ Тошкентга боришимиз ортидан вужудга келган баъзи муаммолар ҳамон очиқлигича қолмоқда. Жумладан 29 сентябр куни мен орқамдан менга нотаниш шахс мени кузатиб юрганини сезиб қолдим.\nОлдинига буни тасодиф деб ўйладим. Бироқ 30 сентябр куни бошқармамиз ходимлари билан касб байрамимизни нишонлаётган ресторонда бир кун олдин мени яшаш уйимгача хуфёна кузатиб борган йигитга яна кўриб қолдим. Ҳамкасбларим билан у томон юришимиз билан у “кобалт” маркали автомашинага ўтириб қочди, нарироққа бориб бизни яна кузатишни давом этди. Вазиятга ойдинлик киритиш, мақсадида иложини топиб биз ушбу шахсни ушлаб, Урганч туман ички ишлар бўлими ходимларига топширдик. Унинг ёнидан ниқоб топилди. Ва мен билан ҳисоб китоби бўлган акахоннининг илтимосига кўра кузатаётганиги тан олди. Бироқ 2 октябр куни Урганч туман ички ишлар бўлимининг жиноят қидирув бўлими тезкор ходими Илҳомга қўнғироқ қилиб, вазиятни билмоқчи бўлдим. Олдинига бу ходим мени таъқиб қилиб юрган шахсни мастликда янглишибди, ниқобдан хабари йўқлигини айтиб чалғитмоқчи бўлди. Бироқ кейинчалик ниқоб ўзида эканлигини, энди мени ҳеч ким безовта эмаслигини маълум қилди. Бугунги кунгача мени ортимдан пайлоқчилик қилган шахснинг кимлиги ва мақсадини расмий ариза билан мурожаат қилганимга қарамай Урганч ИИБ ходимлари мендан яшириб келмоқдалар. Мен эса ўз хавфсизлигимдан хавотирдаман. Чунки мени хуфёна кузатган шахснинг ким томонидан ёлланганини ва асл мақсадини билмайман.\nАгар бу шахс расмий органларга алоқадор шахс бўлса унга ниқоб нима учун керак бўлди?- дейди биз билан суҳбатда бошқармада ҳуқуқшунос лавозимида ишловчи М. М.\nБизда ушбу таъқиб юзасидан бир қанча далиллар ва маълумотлар, жумладан таъқиб қилган шахснинг сурати ва ички ишлар ходими билан ҳуқуқшуноснинг телефон орқали сўзлашувларининг ёзувлари мавжуд.\nМен ушбу ёзувларни вилоят ҳокимининг ва Ички ишларнинг бошқармасининг мутасаддиларига изоҳ сўраб телеграм орқали тақдим этгагимнинг эртаси куни менга нисбатан провакация уюштирилиб, ички ишлар ходимлари томонидан деярли беш соат ушлаб ўтирилдим. Энди аниқлашимча, таянч пунктига олиб кирилишим билан мендан тортиб олинган қўл телефоним хотирасидан баъзи сурат ва видео файллар ўчириб ташланганини билдим.\nБугунги кунда ИКРОМ МАТКАРИМОВ бошқарма бошлиғи лавозимидан озод этилган. Хоразм вилоят ҳокимининг ўринбосари С. САЛАЕВ билан яккама якка суҳбат жараёнида 19 нафар ходим Маткаримовнинг фаолиятидан норози бўлган бошқарма ходимларининг илтимоси Вазирлик томонидан қаноатлантирилган. Бироқ бошқарманинг ҳуқуқшуносини таъқиб қилган кимсани шахси ва мақсади Ички ишлар томонидан сир тутилишига нима сабаб бўлаётганига балким тегишли ташкилотлар аниқлик киритар?\nВоқеалар ривожини ўрганишни давом этамиз.


"Моҳун Баган" бош мураббийи "Нега Шомуродовнинг футболкасини кийиб келмадингиз" 21-09-2021, 15:35 | Zamin.uz\nОФК кубоги доирасидаги "Насаф" - "Моҳун Баган" учрашувидан олдинги матбуот анжуманида меҳмонлар устози Антонио Лопес Хабас ва футболчи Амриндер Сингх иштирок этди.\n"Ўйин олдидан натижа ҳақида умуман гапирмайман. Эртанги баҳсда ўзимизнинг энг яхши ўйинимизни намойиш этишга ҳаракат қиламиз", - дейди бош мураббий Антонио Лопес Хабас.\n"Бу ерда бизни илиқ кутиб олишгани учун катта раҳмат айтаман. Эртанги учрашувга яхши тайёрландик деб ўйлайман. Бўлажак баҳсга Дубайдаги йиғин орқали тайёрландик ва эртага ўзимизнинг яхши ўйинимизни кўрсатишга ҳаракат қиламиз", - дейди футболчи Амриндер Сингх.\n- 2014 йилдан буён шу клубда бош мураббий бўлиб ишлаб келаяпсиз. Клубнинг ютуқлари нималардан иборат, испан футболининг қайси жиҳатларини олиб кирдингиз?\n- Бир нарсани алоҳида таъкидлашни истардим, Ҳиндистон футболи сўнгги йилларда анча ривожланди. Маҳаллий Суперлига кучайишига жиддий эътибор қилинди. Охирги пайтларда эса академияларга урғу қаратилмоқда. Биз ҳам шунга қараб иш олиб бораяпмиз.\n- "Насаф" ҳақидаги фикрингиз қандай?\n- Биринчи навбатда эътибор қаратиш керак бўлган жиҳат бу "Насаф"нинг ташкилий жиҳатдан яхши йўлга қўйилган жамоа эканлиги. Рақиб тўғрисида кўп ҳам гапирмаган бўлардим. Эртанги баҳсда иккала жамоанинг имконияти тенг. Фақат бир нарсани айтишим керак: Бу баҳс битта ўйиндан иборат ва шу нарсагина мезбонларда кичкина устунлик бериши мумкин.\n- Биздаги об-ҳаво Ҳиндистон иқлими билан қанчалик фарқ қилади ва бу эртанги баҳсга таъсир қиладими?\n- Иқлим борасида муаммо бўлмайди деб ўйлайман. Тўғри Ҳиндистонда ҳаво иссиқ. Ўзбекистонда ҳозир бироз совуқроқ, аммо футбол ўйнаш учун қулай шароит. Бу ҳеч қандай муаммо бўлмайди.\n- Савол футболчига: Ҳиндистон Суперлигаси март ойида якунига етган. Футболчилар спорт формасини қандай ушлаб туришди?\nАмриндер Сингх: - Тўғри айтдингиз миллий чемпионатимиз март ойида якунланган. Кўплаб футболчилар Ҳиндистон терма жамоасида ўйнашди, ОФК кубоги баҳсларида қатнашдик, ундан кейин тўғри кичик танаффус ҳам юзага келди. Эртанги баҳсга тўлиқ тайёрмиз дея оламан.\n- ОФК кубоги гуруҳ босқичидаги ўйинларингиз ҳақида нима дея оласиз?\n- Марказлашган ҳолда ўтказилган гуруҳ босқичини анчагина яхши ўтказдик. 2та ғалаба ва 1та дуранг қайд этдик. Футболчилар ҳар бир ўйинда борини бериб ўйнашди. Гуруҳ босқичидан кўнглим тўлди. Айни пайтдаги бор эътиборимиз эртанги баҳсга қаратилган ва олдинги ўйинлар унутилган.\n- Айрим мураббийлар ҳужумкор, айрим мураббийлар ҳимоявий ўйинни хуш кўришади. Сиз қай бирини хуш кўрасиз?\n- Биз ҳужумкор ёки ҳимоявий ўйин кўрсатадиган жамоа эмасмиз. Биз балансни сақлаймиз, мавриди келганда ҳужумга ўтамиз, мавриди келганда яхши ҳимояланамиз. Ғалабаларни шундай ўйинимиз орқали қўлга киритяпмиз.\n- Ўзбек футболининг Осиё қитъасидаги ўрнини қандай баҳолайсиз?\n- Учрашувга тайёргарлик кўриш пайтида "Насаф"га бор эътиборимизни қаратдик. Ўзбек футболи ҳақида тўлиқ маълумотларимиз йўқ.\n- Ўзбек клублари ОЧЛда қатнашиб келади...\n- Нега Шомуродовни футболкасини кийиб келмадингиз? Нега "Милан" формасидасиз (кулади). Мен Шомуродовни яхши биламан, яхши футболчи.\n- Шомуродовдан ташқари яна қайси ўзбекистонлик футболчиларни танийсиз? Эртага "Насаф"да айнан кимдан кўпроқ хавф кутяпсиз?\n- "Насаф" сафида кўп футболчиларни биламан. Исмларини талаффуз қилиш қийинроқ. Марказда ўйнайдиган сербиялик ярим ҳимоячи ва ҳужум чизиғида ўйнайдиган миллий терма жамоага номзод футболчи (Ҳусайин Норчаев) менда яхши таассурот қолдирган. "Насаф" сафида ўйинни ҳал қила оладиган футболчилар кўп, лекин бизнинг жамоада ҳам шундай ўйинчилар бор. “Замин” янгиликларини “Инстаграм”да кузатиб боринг\n18-10-2021, 19:45, Дунё\n18-10-2021, 20:06, Дунё\nЯнгиликлар » Спорт » "Моҳун Баган" бош мураббийи: "Нега Шомуродовнинг футболкасини кийиб келмадингиз?"\nЕЧЛ. «МЮ»дан камбэк, «Бавария» ва «Челси» 4тадан гол урди, «Барса» ва «Ювентус»да кичик ғалабалар


Ўзбекистон: Самарқандлик тадбиркор йигирма йилдан бери расмийлар томонидан ноқонуний равишда тортиб олинган мулкини қайтариб олишга ҳаракат қилмоқда - Фарғона.Ру ахборот агентлиги\n21:46 msk, 25 Май 2020\nЎзбекистон: Самарқандлик тадбиркор йигирма йилдан бери расмийлар томонидан ноқонуний равишда тортиб олинган мулкини қайтариб олишга ҳаракат қилмоқда\n22.12.2015 17:18 msk\nРасмда – Ўзбекистон Бош прокуратураси биноси\nСамарқандлик тадбиркор Омон Қозиев ундан ва “Мароқанд” жамиятининг бошқа акционерларидан расмийлар томонидан ноқонуний равишда тортиб олинган мулкни қайтариб олишга йигирма йилдан бери ҳаракат қилмоқда. Бунгача унга туҳмат ҳам қилинди, қамоққа ҳукм қилинди, аммо кейинроқ барибир оқланди. Энди у адолатни қарор топтириш учун турли идоралар, жумладан прокуратура остонасига бош уриб юрибди, аммо ҳозирча уринишлари самара бергани йўқ. Омон Қозиев “Фарғона” таҳририятига хат йўллаб, уни қандай хонавайрон қилишгани, энди эса шикоятларига жавоб ололмаётгани ҳақида сўзлаб берди.\n“Мен самарқандлик тадбиркор Омон Қозиевман, йигирма йилдан бери турли идораларга мурожаат қилиб, ҳақиқат излаяпман. Аммо касбидан келиб чиқиб, Ўзбекистонда қонун ижросини таъминлашга масъул шахсларнинг лоқайдлиги, қонунга риоя қилмаслик ҳолатларига дуч келмоқдаман.\nЯқинда, конституция кунига бағишланган тантанали йиғилишда чиқиш қилган президент Ислом Каримовпрокуратура органларини кескин танқид қилганидан сўнг, менинг тақдиримда ижобий ўзгаришлар бўлишига умид пайдо бўлди. Ҳуқуқни муҳофаза қилиш органлари, биринчи навбатда прокуратура менинг ишимни объектив равишда кўриб чиқишига ишонгим келади.\nМен иккита олий маълумотга эгаман – иқтисодий ва юридик, совет даврида Самарқанддаги “Горхозкультторг”га раҳбар бўлганман. Ўзбекистон мустақиллигининг даастлабки йилларида, бозор иқтисодиётига ўтиш ҳақида гапирила бошланганидаёқ бу корхоналарни давлатнинг савдо-сотиқ тизимидан ажратиб чиқарганман. Аввалига ижара тартибида ишлашни бошлаган жамоамиз 1993 йилнинг декабр ойида “Мароқанд” ёпиқ турдаги акционерлик жамиятига, кейинги йилнинг июнь ойида эса шу номли очиқ турдаги акционерлик жамиятига айланди. Мен АЖ раҳбари этиб сайландим.\nҚисқа вақт ичида “Мароқанд” АЖ кўплаб ютуқларга эришди: иккита мебел ишлаб чиқариш цехи, кулолчилик цехи, иккита кичик корхона ва асаларичилик билан шуғулланувчи ёрдамчи хўжалик ташкил этилди. Биз маҳаллий хомашёни қайта ишлаш бўйича қўшма корхона ташкил қилишни режалаштириб, хорижий ҳамкор билан бошланғич протокол ҳам имзолаган эдик. Бизнинг корхонамиз тез орада вилоятдаги энг ривожланган корхоналардан бирига айланишига акционерлар амин эди.\nАммо 1995 йилнинг 17 мартида Вазирлар Маҳкамаси “Мароқанд” АЖни тугатиш ҳақида фармойиш чиқарди. Бу ҳужжатни бош вазирнинг биринчи ўринбосари Исмоил Жўрабеков имзолаган эди. Исмоил Жўрабеков меҳнат фаолиятини Самарқандда бошлаган ва маҳаллий элита билан алоқаси мавжуд.\nБу фармойиш акционерлар учун томдан тараша тушгандек кутилмаган бўлди. Вазирлар Маҳкамаси фармойиши асос бўлган “жиддий қонун бузилишлари” нимани билдиришини ҳеч ким тушунмади. Қайси қонун асосида, қайси айбига кўра АЖни тугатишга қарор қилишди – сабабини ҳалигача ҳеч ким билмайди, чунки “Мароқанд”нинг фаолияти ҳеч қандай текширув ёки тафтишдан ўтказилмаган эди. Вазирлар Маҳкамасига йўлланган кўплаб мурожаатларимиз жавобсиз қолди.\nБарча мулки акционерларга тегишли бўлган жамиятни тугатиш қарорини чиқаришда кўплаб қонун бузилиши ҳолатларига йўл қўйилди. АЖ низомига кўра, уни фақат арбитраж суди ёки таъсисчилар мажлиси қарорига кўра тугатиш мумкин эди.\nБу меъёрий актга озгина бўлса ҳам қонуний тус бериш мақсадида душманларим бундан баттар қонунбузарликка йўл қўйишди: менга туҳмат қилишди, натижада мен Самарқанд вилояти суди томонидан қамоққа ҳукм қилиниб, 1995 йил 7 мартидан 1996 йил 28 январигача турмада ўтирдим. Аммо кейинчалик Олий Суд томонидан ҳаракатларимда жиноят аломатлари йўқлиги сабабли оқландим.\nОрадан бир оз вақт ўтгач, гуллаб-яшнаётган корхонага қарши чиққанларнинг асл мақсади аён бўлди: улар шу ифлос йўл билан бизнинг мулкимиз – маъмурий бинолар, ишлаб чиқариш цехлари ва омборхоналарга кўз олайтирган эди. Буни қуйидаги фактларда кўриш мумкин.\nВазирлар Маҳкамаси фармойиши билан тугатиш комиссияси тузилди, бу комиссия шошилинч равишда “Мароқанд” АЖ мулкларини сота бошлади. Мулкларнинг асосий қисми тугатиш комиссияси раисининг ўринбосари Шавкат Мустафоев, унинг яқинлари ва қариндошларига берилди. Бу иш жараёнида шаҳар ва тугатиш комиссияси раҳбарлари томонидан жиддий қонунбузарликларга йўл қўйилган, бу ҳақда мен органларга мурожаат қилганда батафсил ёзганман. Моҳиятан олиб қараганда, бу бировнинг мулкини талон-тарож қилиш эди.\nБу қонунбузарликларга битта мисол. “Мароқанд” АЖ маъмурий биноси “Уздунробита” уяли алоқа операторига сотилган (Россиянинг МТС телекоммуникацион компаниясига қарашли шўъба корхонаси, 2013 йилда тугатилган. – “Фарғона” изоҳи). Вазирлар Маҳкамасининг фармойишида мулкни аукцион орқали сотиш белгилаб қўйилган. Аммо “бинони тезроқ сотиб олиш мақсадида” “Ўздунробита” Самарқанд филиали раҳбарияти бинони аукцион орқали эмас, биржа орқали сотишни сўрайди. Шу билан маъмурий бино ва айрим савдо нуқталари мавжуд тартиб-қоида ва ҳукумат талабига хилоф равишда биржа орқали сотилади.\nНоқонуний тортиб олинган ва “Ўздунробита”га сотилган маъмурий бино. Бир неча йилдан бери бўш ётибди\nБундан ҳам қизиқроқ ҳолатлар мавжуд. Самарқанд шаҳрининг собиқ ҳокими қарори билан АЖ дўконларидан бири хусусий фирмага берилган. Бу қарор ҳокимият юристи томонидан ҳам, мулк эгаси – мен томонимдан ҳам имзоланмаган. Бу ерда ҳам қонун бузилмоқда.\nЯна битта тушунарсиз ҳолат – тугатиш комиссиясининг якуний хулосаси, яъни тугатиш баланси ва якуний ҳисобот йўқ, корхонанинг думалоқ муҳри ва штампи тегишли органларга топширилмаган. Тугатиш комиссияси раҳбарлари муҳр ва штампни қасддан йўқ қилишган.\nАжабланарлиси, Вазирлар Маҳкамаси фармойиши ҳалигача бажарилмаган. Корхона де-факто тугатилган, де-юре тугатилмаган. Менинг “дўст”ларимга жамият мулклари кераклигининг яна битта исботи бу. Улар мулкларни олиб бўлгач, ишни тўхтатган.\nҚонун ҳаммага баравар дейишади. Унда нега қонун менга нисбатан ишламаяпти? Нега барча ташкилотлар, жумладан, Конституциянинг 118-моддасига кўра, “Ўзбекистон Республикаси ҳудудида қонунларнинг аниқ ва бир хилда бажарилиши устидан назоратни” амалга ошириши керак бўлган прокуратура ҳам менинг мурожаатларимга эътибор бермаяпти? Нега менинг ишим прокуратура томонидан ҳуқуқий назорат остига олинмаган? Одам етишмаяптими? Аммо Самарқанд вилояти прокуратурасининг назорат бўлимида ўнтача ходим ишлайди.\nШикоятлар бўлими ходимининг мурожаат қилувчиларга муносабатидан ҳайрон қолдим. Деярли уч ой давомида Самарқанд вилояти прокуратураси раҳбарларининг қабулига кира олмадим. Ҳар куни мурожаат қилишим бу ходимнинг жонига шунчалик тегдики, бир куни менга “Ишлашга қўясизми, йўқми?!” деб бақириб берди. Мен эса қонуний ҳуқуқларим тикланишини истайман холос. Ахир мен Олий Суд томонидан оқланганманку! Бироқ ҳозиргача иш жойимни ҳам, мулкларимни ҳам қайтариб ололмаяпман.\nЎтган йигирма йил ичида мен Вазирлар Маҳкамаси, Олий Мажлис қошидаги Омбудсмен, Сенат, Бош прокуратурага ўн марталаб мурожаат қилдим. Ҳар сафар менинг аризам Самарқанд вилояти прокуратурасига туширилади, у ердан эса қуруқ расмиятчилик учун ёзилган жавоб хати юборилади. Вилоят прокурорининг фуқароларни қабул қилиш расмий жадвали бор бўлса ҳам, шунча вақтдан бери бирон марта ҳам вилоят прокурори қабулига кира олмадим. Қоида бўйича, қабул кунлари ташриф буюрганларни раҳбар эмас, шикоятлар бўлимининг оддий ходими қабул қилади. Бу бўлимнинг ходимлари фуқароларнинг аризаларини диққат билан ўқишига шубҳам бор. Навбатдаги расмий жавоб хатини прокуратура ходимидан олгач, мен унга Вазирлар Маҳкамаси фармойишига эътибор беришини сўрадим, у ерда мулкларни биржа эмас, балки аукцион орқали сотиш талаби қўйилган. У ҳайрон қолди, гап нимадалигини ҳам тушунгани йўқ...\nОхирги аризаларимдан бирини вилоят прокуратураси шаҳар прокуратурасига жўнатди. У ердан аризам 2015 йил 1 августида шаҳар солиқ инспекциясига жўнатилгани ҳақида билдиришнома келди. Мурожаатимнинг солиқчиларга умуман алоқаси бўлмаса ҳам, кутишга қарор қилдим. Мурожаат кўриб чиқилиши учун қонунда белгиланган муддат ўтганидан кейин ҳам менга ҳеч қандай жавоб келмаганидан сўнг солиқ инспекциясига бордим. Бу ерга менинг мурожаатим бўйича ҳеч қандай ҳужжат келмаганини билиб, ҳайратдан ёқа ушладим!..\nКонституция судига жўнатган мурожаатларимдан бирига 2014 йил 25 декабр куни судья Г.Пиржанов имзолаган жавобни олдим. Унда “Ўзбекистон Республикаси Вазирлар Маҳкамасининг 1995 йил 17 мартдаги №72-ф фармойишининг Ўзбекистон Конституциясига мувофиқлигини аниқлаш Конституцион суд ваколатига кирмаслиги” айтилган эди. Адлия вазирлиги ва Давлат мулки қўмитасидан жавоб беришдики, Вазирлар Маҳкамасининг 1995 йил 17 мартдаги фармойишини бекор қилиш учун Ўзбекистон ҳукумати махсус қарор чиқариши керак экан.\nШу йилнинг августида Бош прокуратурага навбатдаги хатни жўнатдим, унда мамлакатнинг бош назорат органи билан ҳукуматнинг масъул ходимлари бир жойга йиғилиб, Вазирлар Маҳкамасининг 1995 йил 17 мартдаги фармойишини кўриб чиқиш ва Ўзбекистон конституцияси ва қонунларига зид бўлгани учун бекор қилиш таклифи билан чиқдим. Бунда мен президентнинг тадбиркорлик ва хусусий бизнесни ҳар томонлама қўллаб-қувватлашга қаратилган сўнгги қарори ва қабул қилинган қонунларга ҳавола бердим. Масалан, хусусий мулк ва тадбиркорлик субъектларининг ҳимоясини кучайтириш мақсадида тадбиркорлик фаолиятига тўсқинлик қилиш ва ноқонуний аралашиш учун маъмурий жавобгарлик белгиланган. Маҳаллий матбуотда хабар берилишича, август ва сентябр ойларида бу тузатишлар мамлакатда қизғин муҳокама қилинди. Айрим маҳаллий интернет-нашрларнинг хабарига кўра, бош прокурор Ихтиёр Абдуллаев конференциялардан бирида чиқиш пайтида тадбиркорларнинг биронта ҳам мурожаати эътиборсиз қолмаслигини айтган.\nБу аризани жўнатганимга уч ой бўлди, аммо ишимда ҳеч қандай силжиш сезмадим.\nИлгари фуқароларнинг ҳар қандай мурожаатини расмийлар назорат остига олишар эди, муаммо ҳам бўлгандан кейингина бу назорат олиб ташланар эди. Агар муаммони ечиб бўлмаса, асосли жавоб берилар эди. Ҳозирги пайтда назорат қани?\nИшончим комилки, агар Бош прокуратура бошиданоқ менинг ишимни назорат остига олганида, менга нисбатан бундай қонунбузарлик бўлмас эди, мен йигирма йилдан бери турли ташкилотлар остонасига бош уриб юрмаган бўлар эдим.\nОмон Қозиев ”


Рузибай Азимий: Зокир Алматов, билмасангиз билиб қӯйинг! | TURONZAMIN\nPosted on 04/30/2019 by TURONZAMIN\nЎзбекистон Республикаси ички ишлар вазири маслаҳатчиси генерал-полковник Зокиржон Алматов Тошкент шаҳар ИИББ йўл ҳаракати хавфсизлиги бошқармаси ходимлари билан учрашувда ЙҲХ ходимларини порахўрликдан тийилишга чақирган.\nЖаноб Зокир Алматов, жумладан шундай деган: “Албатта, ишингиз қийин, маошингиз балки етарли эмасдир. Лекин ҳеч қачон порахўрликка берилманг. Сизларнинг орангиздан кимдир йўл тўсиб, пора талаб қилиши – пасткашлик. Сизларни беобрў қилишга ҳаракатлар бўлмоқда, видеога тушириб интернетларга чиқарилмоқда, атайлаб пул ташлаб қўйишга уринишлар қайд этилган. Буларга қарши курашилади, яқиндан бошлаб ҳар бирингизда боди-камералар бўлади ва бу сизларнинг ижтимоий ҳимоянгизга хизмат қилади. Шунингдек, маошларингизни ошириш масаласи кўриб чиқилмоқда. Аммо пора олиш кечирилмайди ва бу жуда уят!”.\nЖаноб Зокир Алматов, билмасангиз билиб қӯйинг! ЙҲХ ходимларининг ҳайдовчилардан пора олиши шунчаки “жуда уят” эмас, балки ЖИНОЯТ саналади. Шунингдек, ЙҲХ ходимлари орасидан кимдир йўл тўсиб, пора талаб қилиши ҳам шунчаки “пасткашлик” эмас, ЖИНОЯТ ҳисобланади.\nБироқ ЙҲХ ходимларининг нафси айнан Сиз Ички ишлар вазири бӯлган чоғингизда ҳакалак отганини, қуюшқондан чиқиб, бор диққат-эътиборини ҳайдовчилардан пора ундиришга қаратганини асло унутмаслигингиз керак.\n“Пора олиш кечирилмайди” деяпсиз, у ҳолда мазкур тизимнинг энг катта раҳбари бӯлган чоғингизда пора олган ЙҲХ ходимларини нега кечириб келдингиз? Бугунги порахӯр ЙҲХчилар, яъни ДАН ходимлари бу ишлар билан кеча ёки бугун шуғулланаётгани йӯқ, улар Сиз раҳбарлик қилган чоғда кенг илдиз ёзган порахӯрлардир.\nМазкур тизим айнан Сиз раҳбарлик қилган чоғларда коррупцияга, порахӯрликка белигача ботган эди. Сизнинг даврингизда ИИВнинг энг оддий бӯлимига ишга жойлашиш учун пора сифатида бериш учун отнинг калласидан ҳам катта пул керак бӯлган. Буни Сизу ва бошқа Сиз каби сӯфига айланган амалдорлар ёдларидан чиқариб қӯйган бӯлсалар ҳам қора халқ жуда яхши билишади.\nУнутмангизлар, минбарларда туриб олиб, ширин сӯзлар гапириш орқали яқин ӯтмишда содир этган айбларингизни асло юва олмайсизлар!!!\n« Азамат Акбар Жамшид Муслимов: Интуитив тахлил журъати »


КХШТнинг Озарбайжон билан чегарадаги вазиятга берган баҳоси Еревани қониқтирмади\n5 Iyul 21:55 Жаҳон\nАРМАНИСТОН вазият КХШТ ОЗАРБАЙЖОН ХАВФСИЗЛИК КЕНГАШИ\nАрманистон Хавфсизлик Кенгаши Озарбайжон билан чегарадаги вазиятга берилган баҳога рози эмаслигини эълон қилди.\nВазирлик Арманистон-Озарбайжон чегарасидаги вазият билан танишиш учун КХШТ котибиятининг ташрифини уюштириш мақсадга мувофиқлигини таъкидлади.\nХавфсизлик Кенгаши котиби Армен Григорян Коллектив Хавфсизлик Шартномаси Ташкилоти (КХШТ) Бош котиби Станислав Засем билан телефон орқали суҳбатда ўзининг 3 июлдаги баёнотида берган баъзи баҳолар билан рози эмаслигини билдирди. Бу ҳақда душанба куни Хавфсизлик Кенгаши офисида хабар берилди.\n«Хавфсизлик Кенгаши котиби мавжуд вазиятни ҳодиса деб аташ мумкин эмаслигига ишонч билдирди, чунки озарбайжон ҳарбийлари узоқ вақтдан бери Арманистоннинг суверен ҳудудидан чиқиб кетмаган. Озарбайжон томонининг ҳаракатлари босиб олишга бўлган аниқ уринишдир Арманистоннинг суверен ҳудудининг бир қисми, Армен Григорян таъкидлашича, КХШТ котибият даражасида вазиятни ҳал қилиш бўйича конструктив саъй-ҳаракатларни хавф остига қўймаслик учун ўз баёнотида ўзини тутиши керак.\nГригорян, шунингдек, Арманистон-Озарбайжон чегарасидаги вазият билан танишиш учун КХШТ котибияти ташрифини ташкил этиш мақсадга мувофиқлигини таъкидлади, дея хабар беради Арманистон Хавфсизлик Кенгаши офиси.\nКХШТ Бош котибининг баёноти\n3 июл куни Станислав Зас журналистларга Озарбайжон билан янги чегара ўрнатилиши муносабати билан Арманистон жанубидаги вазиятнинг кескинлашиши «чегара ҳодисаси» эканлигини ва КХШТ уставининг жамоавий мудофаа қоидаларига кирмаслигини айтди. Унинг сўзларига кўра, можаронинг авж олиши ёъқ.\nУкраина бўйича иккинчи ҳарбий саммит 23-май куни бўлиб ўтади\nКХШТ Бош котиби, шунингдек, Арманистоннинг май ойидаги мурожаатидан сўнг ташкилот мамлакатнинг чегараолди ҳудудларидаги вазият бўйича маслаҳатлашувлар ўтказганлигини маълум қилди. Зас КХШТ Арманистон жанубидаги вазиятни доимий кузатиб боришига ишонтирди. Ташкилот кўплаб маълумотларни, жумладан, Арманистон томони ва Россия тинчликпарвар кучларидан олади, деб қўшимча қилди Зас.\nЧегара ҳудудларидаги вазият\n2020 йил кузида Тоғли Қорабоғ атрофидаги можаро зонасида вазият кескинлашди, у ерда фаол жанговар ҳаракатлар бошланди, бу Россия раҳбарлари Владимир Путин, Озарбайжон Илҳом Алиев ва Арманистон Николлари томонидан уч томонлама баёнот имзолангандан сўнг тугади. Пашинян 2020 йил 9-ноябрда. Унинг сўзларига кўра, Озарбайжон ва Арманистон томонлари эгаллаб олган позицияларида тўхташди, кейин бир қатор минтақалар Боку назорати остига ўтдилар ва Россия тинчликпарвар кучлари алоқа линияси ва Лачин йулаги бўйлаб жойлаштирилди.\nНатижада, Арманистоннинг Сюник ва Гегаркуник вилоятлари Озарбайжон билан чегарадош бўла бошлади. У ерда вазият 12 май куни кескинлашди. Кейин Арманистон Мудофаа вазирлиги Озарбайжон қуролли кучлари «чегарани созлаш» мақсадида чегара ҳудудларидан бирида «маълум ишларни» олиб боришга уриниб, Арманистон ҳудудига чуқур кириб боргани ҳақида хабар берди. Ўшандан бери томонлар вақти-вақти билан воқеалар ҳақида хабар беришди.\nҚўшма Штатларда бўрон деярли 300 000 кишини электр энергиясидан маҳрум қилди


ZAMIN.UZ / Дунё / 25 Ноябр 2015 года389\nТунисда 13 кишининг қурбон бўлишига олиб келган президент гвардиясига қарши теракт худкуш террорчи томонидан содир этилган. Бу ҳақда «Интерфакс» мамлакат президенти хавфсизлик хизмати ходими Хичем Гарби маълумотига таяниб хабар берди. «Дастлабки маълумотларга кўра, террорчининг елкасида рюкзак бўлган. Унинг устида палто, қулоғида эса наушниклар бўлган. У автобусга чиқиши билан ўзини ҳарбий портловчи модда ёрдамида портлатиб юборган», — деди Хичем Гарби. Эслатиб ўтамиз, 24 ноябрда Тунисда содир этилган теракт қурбонлари сони 13 нафарга етди. Мамлакатда 30 кун муддатга фавқулодда ҳолат жорий этилди. Манба: Daryo.uz\nЎқишни тавсия қиламиз Тунисда 30 кун муддатга фавқулодда ҳолат жорий этилди


04:35, 25.10.2019 // 56323\nРоссияда айиқ томоша вақтида ҳайвон ўргатувчига ҳужум қилди. Энди ушбу номер цирк дастуридан олиб ташланади (видео)\nРоссияда Карелия репсубликаси бўйлаб гастрол сафари уюштираётган циркчилар томошаси вақтида айиқ ўз эгасига кутилмаганда ҳужум уюштирди, натижада томошага келган болалар ва уларнинг ота-оналарида ваҳима ҳамда қўрқув пайдо бўлди. Энди айиқ иштирокидаги ушбу номер гастрол томошаларида бошқа намойиш этилмайди, деб хабар берди «Интерфакс».\n«Цирк труппасининг бошқа номерлари томошабинга хавф туғдирмайди. Уларда ҳайвонлардан кучуклар, енотлар, илонлар, маймунлар, тўтилар иштирок этади, шунингдек, циркда гимнастларнинг номерлари, фокуслар, иллюзия, темир одам ва мазхарабознинг чиқишлар ҳам намойиш этилади», — дея қайд этган томоша администратори Людмила Мисник.\nМисник ушбу ҳолатни томошабинларнинг фотокамералари ва телефонлари камерасидан чиққан ёруғлик айиқни чўчитиб юборганлиги билан изоҳлади.\n«Цирк ўз шахсий ҳайвонларига эга эмас. Артистлар ҳам ёлланма хизматчи. Ҳайвон ўргатувчининг ўзи айиқнинг эгаси. Демакки, айиқ ўз эгасига ҳужум қилган. Ушбу хавфли номер дастурдан олиб ташланди. Лекин акробатлар, гимнастлар, мазхарабозларнинг бунда айби йўқ-ку? Бу уларнинг касби ва пул топиш учун томошаларни ташкиллаштириши лозим. Шунинг учун ҳам гастроллар давом этади, фақат айиқ уларда иштирок этмайди», — дея таъкидлаган ташкилотчи.\nЛюдмила Мисник ҳодисадан кейин залдан чиқиб кетган томошабинларнинг ҳаммасига билет пулларининг қайтариб берилганини билдирди.\nҲайвон ўргатувчи ҳужумдан кейин омон қолган, эркакнинг ҳаётини айиқнинг тумшуқбоғи бўлганлиги асраб қолган.\n23 октябрь, чоршанба куни Олонсда бўлиб ўтган ушбу ҳодиса сабаб ҳудудий тергов қўмитаси вазият юзасидан Россия қонунчилигига кўра «Истеъмолчилар соғлиғи ва ҳаётининг хавфсизлиги талабларига риоя қилмаганлик» ҳақидаги модда бўйича текширув ўтказган.\n14:09 Бугун // 194699\n22:23 Кеча // 113968\n16:44 Кеча // 105430\n23:58, 20.09.2020 // 98789\n19:25 Бугун // 92298


Обама Каримов билан телефонда суҳбатлашди\nОқ Уйнинг маълум қилишича, АҚШ Президенти Барак Обама Ўзбекистон Президенти Ислом Каримовга қўнғироқ қилиб, мамлакат мустақиллигининг 20 йиллиги билан табриклаган.\nРасмий баёнотда айтилишича, Обама Каримовга "Ўзбекистондаги тинчлик ва хавфсизликдан ҳамма ютади", деган фикрни етказган. Бу баёнотни кузатувчилар Америка етакчисининг Ўзбекистондаги инсон ҳуқуқлари вазиятидаги камчиликларга ишора қилгани ўлароқ баҳоламоқдалар.\nШунингдек, икки президент "Афғонистонда барқарорлик, хавфсизлик ва тинчлик ўрнатишни қўллаб-қувватлаш"га доир муштарак манфаатларни муҳокама қилгани айтилмоқда.\nШунингдек расмий баёнотга кўра, Обама Ўзбекистон мустақиллигининг 20 йиллиги муносабати билан Каримовни табриклаган ва иккала президент "Қўшма Штатлар ва Ўзбекистон ўртасидаги кўп томонлама муносабатлар, жумладан, Америка ва Ўзбекистон фуқаролик жамиятлари ҳамда хусусий секторлари ўртасидаги мулоқотни кучайтириш" масаласини муҳокама қилишган.\nТошкент ҳукуматининг инсон ҳуқуқларига бўлган муносабати маҳаллий ва халқаро ҳуқуқ гуруҳлари томонидан танқид қилиб келинади.\nХусусан, 28 сентябр куни инсон ҳуқуқлари ташкилотлари АҚШ ҳукуматига юборган очиқ мактубида Ўзбекистонда болалар меҳнати, қийноқлар ва бошқа ҳолатлардаги ҳуқуқларнинг бузилиши қайд этилиб, Тошкентга ҳарбий ёрдамни тикламасликка чақирдилар.\nШунингдек, чоршанба куни Вашингтонда АҚШ-Ўзбекистон Савдо ва саноат палатаси ҳомийлигида Бизнес форум ўтказилган бино олдида ҳуқуқ фаоллари ва ўзбек мухолифати норозилик намойиши ўтказди. Бизнес форумини Ўзбекистон Ташқи ишлар вазири Элёр Ғаниевнинг очиб бериши кутилаётган эди. Норозилар Э. Ғаниевнинг тадбир бошланишига келмаганини айтган бўлса-да, форум иштирокчиларидан бирининг Озодликка айтишича, Ўзбекистон ташқи ишлар вазири анжумннинг бошидан охиригача иштирок этган. Вазир Ғаниев Ўзбекистондаги бизнес муҳитии ҳақида маъруза қилди, деди Озодликка тадбир иштирокчиси.\n22 сентябр куни Обама маъмурияти сўровига кўра АҚШ Сенатининг молиялаштириш қўмитаси Ўзбекистонга ҳарбий ёрдам кўрсатишни таъқиқловчи чекловларни бекор қилишга розилик берган эди. Санат бу санкцияни 2004 йилда, Ўзбекистондаги инсон ҳуқуқлари вазияти аянчли эканини ҳисобга олиб жорий қилган эди. Бу хусусда якуний қарор жорий йил охиригача Конгресснинг иккала палатасида ўтказиладиган овоз бериш натижаларига кўра қабул қилинади.\nИнсон ҳуқуқлари ташкилотлари президент Обаманинг бу ҳаракатини Каримовга мулозамат қилиш дея кескин танқид қилган эди.


Бугун - Халқаро ногиронлар куни\nШу сана муносабати билан жойларда турли маънавий-маданий тадбирлар, хайрия ва саховат акциялари ўтказилмоқда. Бундан кўзланган асосий мақсад ақлий ва жисмоний нуқсони бор замондошларимизни ҳар томонлама қўллаб-қувватлашдан иборатдир.\nСайловда марҳум сиёсатчи ғолиб чиқди\nҲиндистоннинг Биҳар штатидаги қишлоқда маҳаллий ўзини ўзи бошқариш органи раҳбарлигига ўтказилган сайловда аввалроқ вафот этган сиёсатчи ғолиб чиқди. Ерлик аҳоли марҳумнинг сўнгги истагини бажариш учун унинг номзодини ёқлаб овоз беришга қарор қилган, дея хабар беради маҳаллий NDTV телеканали.\nҚирқ нафар ўғил-қиз саёҳатга йўл олди\nҚашқадарё вилояти ҳокимлиги ва Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита ҳамкорликда воҳалик ижтимоий ҳимояга олинган кам даромадли оилалар ва “Меҳр” операцияси доирасида хориждаги жангоҳлардан юртга қайтарилган аёллар фарзандлари учун кўҳна Хоразм зам\nЧИРОҚЧИЛИК ДЕПУТАТЛАР ҚЎЛЛАГАН ҚОНУН\nЎз мухбиримиз / 26.11.2021\nШу йил 18 ноябрь куни халқ депутатлари Чироқчи тумани Кенгаши мазкур туман ҳудудидаги 32 та маҳалла ҳудудларини янги ташкил этилаётган Кўкдала тумани таркибига ўтказиш ҳақида қарор қабул қилди.\nСудларда кўриб чиқилган ҳоким қарорларининг қарийб 40 фоизи нега ҳақиқий эмас деб топилди?\nЎз мухбиримиз / 25.11.2021\nҚашқадарё вилояти маъмурий судлари томонидан жорий йилнинг ўтган 9 ойи давомида ҳоким қарорини ҳақиқий эмас деб топиш тўғрисида 374 та иш кўрилган ва 145 та ҳолатда даъвогарлар илтимоси қаноатлантирилган.\nКуч-қудратимиз, ғурур ва ифтихоримиз тимсоли\nБайроғимиз рангларида ўзига хос маъно мужассам. Мусаффо осмон ва яхшилик, донишмандлик ва садоқатни ифодаловчи, Амир Темур байроғи тимсолига айланган мовий ранг, беғуборлик, софлик, пок орзу-хаёллар, тинчлик рамзи бўлган оқ ранг, табиат янгиланиши, навқиронлик, умид, шоду хуррамлик тимсоли – яшил ра\nҲукумат раҳбари ҳар қандай воқеага зудлик билан муносабат билдириш учун доим тайёр бўлиши керак\nВаколат муддати тугаб, айни пайтда Германия канцлери вазифасини бажарувчи бўлиб турган Ангела Меркель тўйиб ухлаш, китоб ўқишга ҳозирланаяпти, бироқ сиёсат билан шуғулланмоқчи эмас. Бу ҳақда у Deutsche Welle телеканалига берган интервьюсида баён қилган.\nБИРЙЎЛА БЕШТА ДЕПУТАТЛИК ЎРНИ НЕГА БЎШАБ ҚОЛДИ?\nЎз мухбиримиз / 05.11.2021\nХалқ депутатлари Қарши тумани Кенгаши ҳудуддаги бешта сайлов округи бўйича бўшаб қолган депутатлик ўринларига сайлов ўтказиш тўғрисида қарор қабул қилди.\nҲокимларнинг биринчи ўринбосарлари қайси айби учун "охирги марта" огоҳлантирилди?\nЎз мухбиримиз / 29.10.2021\nҚарши шаҳар ҳамда Ғузор, Миришкор, Касби ва Чироқчи туманлари ҳокимликлари маҳаллий бюджетнинг қўшимча манбаларидан фойдаланишда қонун талабларига риоя этмагани учун шу ҳудудлардаги бир қатор мутасаддилар халқ депутатлари вилоят Кенгаши томонидан охирги марта огоҳлантирилди.\nЮзлаб полициячилар ва ўнлаб вертолётлар: наркобаронни қандай тутишди?\nКолумбия ҳукуматига мамлакатдаги йирик наркобарон, барча кокаин жўнатмаларининг қарийб ярмини назорат қиладиган Дайро Усугани қўлга олиш учун 500 нафар полициячи ва 20 дан ортиқ вертолёт керак бўлди.\nҚЎШНИНИНГ ДЕВОРИ ОСТИГА ЯШИРИЛГАН МАРИХУАНА\nН.ХЎЖАЕВ / 26.10.2021\nГиёҳвандликка "аср балоси" дея таъриф берилиши бежиз эмас. Чунки у инсоният бошига мислсиз кулфатлар келтирди ва бу аянчли жараён ҳамон давом этмоқда. Шунга кўра, дунёнинг бошқа давлатларида бўлгани каби юртимизда ҳам мазкур иллатга қарши кескин кураш олиб борилади.\nКОСОНЛИК ФУҚАРО СОХТА ПУЛ ЯСАБ, МУОМАЛАГА ЧИҚАРГАН\nЖ.БОЙМУРОДОВ / 22.10.2021\nЖиноят ишлари бўйича Муборак тумани судининг очиқ суд мажлисида 1996 йилда Косон туманида туғилган И.Ф.га нисбатан юритилган жиноят иши кўриб чиқилди. У ўз уйида сохта пул ясаш билан шуғулланган.\nФуқаронинг мурожаати олти ойдаям ҳал этилмади\nЎз мухбиримиз / 22.10.2021\nКосон туманида электр таъминоти корхонасининг раҳбари жисмоний шахсларнинг мурожаатларини кўриб чиқишда сансоларликка йўл қўйгани боис фуқаролардан бирининг электр линияси ва таянч устунларини таъмирлаш тўғрисидаги аризаси 180 кундан ортиқ вақт давомида ҳам ечимини топмаган.\nЭрдўған БМТ ва бошқа халқаро ташкилотларни ислоҳ қилишга чақирди\nҲозирги тузилмасида қатор мамлакатлар ҳуқуқ ва манфаатлари ҳисобга олинмаган Бирлашган Миллатлар Ташкилоти (БМТ) ва бошқа истиқболсиз халқаро ташкилотларни ислоҳ қилиш зарурати юзага чиққанини инкор қилиб бўлмайди, дея фикр билдирган Туркия президенти Ражаб Тойип Эрдўған "TRT World Forum 2021" форуми ишт�\nДепутатлар блогерларга пул ажратди, нима учун?\nХалқ депутатлари Қамаши тумани Кенгаши беш нафар блогерга "Ўзбекистон Республикаси Президенти сайловига тайёргарлик жараёнини оммавий ахборот воситалари(!)да ёритиб борганлиги учун" 21 миллион сўм ажратишга қарор қилди.\nСиёсатчи глобал террор фитнаси ҳақида китоб ёзди\nСобиқ АҚШ давлат котиби ва мамлакат президентлиги учун ўтказилган аввалги сайловда Трампга рақиблик қилган номзод - Хиллари Клинтон "State of Terror" ("Террор вазияти" ёки "Террор давлати") номли китоб ёзди. Унга детектив асарлар ёзишга ихтисослашган канадалик ёзувчи Луиза Пенни ҳаммуаллиф бўлган.\n"Илон, сени огоҳлантираман, бутун заводингни тартибга сол!"\nКалифорния суди маслаҳат кенгаши Tesla компаниясига собиқ қора танли ходими даъвоси асосида у иш жойида ирқий камситишларга дуч келгани учун қарийб 137 миллион доллар тўлаш мажбуриятини юклади, дея хабар беради "Wall Street Journal" нашри.


Ла илаҳа иллаллоҳ Муҳаммадар Росулуллоҳ калимасини қай даражада тушунамиз? - | Hizb-Uzbekiston.info\nHome›МАҚОЛАЛАР›Ла илаҳа иллаллоҳ Муҳаммадар Росулуллоҳ калимасини қай даражада тушунамиз?\nҲозирги кунда биз яшаётган жамиятимизга назар соладиган бўлсак, аксар қисмини мусулмонлар ташкил этишини кўришимиз мумкин. Мусулмон деган сўз бизга бир оддий сўзга айланиб қолган, чунки ҳаммамиз мусулмон эканимизни эътироф этамиз, кимдир бу сўзни асл маъносини тушуниб мусулмонман, деса, кимдир тақлидан, яъни ота-онаси мусулмон бўлгани учун мен ҳам мусулмонман, дейди.\nАслида мусулмон инсон қандай бўлиши керак? Ла илаҳа иллаллоҳ Муҳаммадар Росулуллоҳ дейиш мусулмон эканимизга кифоя қиладими? Ёки мусулмон бўлишнинг ўз ҳақиқати борми?\nВоқеликка назар соладиган бўлсак, ҳар бир нарсанинг ўз ҳақиқати борлигини кўрамиз. Мисол учун, чойнакнинг ҳақиқати унга чой дамланиши, пиёланики унга чой қуйилиши. Ёки ўқитувчини олайлик, унинг ҳақиқати ўқувчиларга таълим бериши ва ҳоказо, бундай мисолларни кўп келтириш мумкин.\nЭнди фикрлаб кўрадиган бўлсак, мусулмоннинг ҳам ўз ҳақиқати бор, деган хулосага келсак бўлади. Пайғамбаримиз с.а.в. давридаги саҳобий р.а. лар биргина калима – ла илаҳа иллаллоҳ Муҳаммадар Росулуллоҳни айтишлари билан Исломга тўлиқ амал қилишни бошлашган. Чунки улар бу сўзнинг маъносини мен ҳар бир муаммога Аллоҳ ва Росулини ҳакам қиламан, деб тушунишган ва шу гапирган гапларини Аллоҳ Субҳанаҳуга берилган ваъда, деб билишган. Шунинг учун ҳам ҳозирги кунгача биз саҳоба р.а. лардан ўрнак олиб келамиз.\nЭнди биз мусулмонлар мусулмончиликни даъво қилар эканмиз, саҳоба р.а. лар тушунгандек тушуняпмизми, шу келтираётган калимамиз орқали Аллоҳга итоат қилишга ваъда бераётганимизни англаяпмизми?\n– “Осмонлар ва Ернинг яралишида ҳамда кеча ва кундузнинг алмашиб туришида ақл эгалари учун (бир яратувчи ва бошқариб тургувчи зот мавжуд эканлигига) оят-аломатлар борлиги шубҳасиздир”. (3:190)\nУшбу оятда Аллоҳ Таоло ақл эгаларига фикрлаш кераклигини хитоб қилиб айтяпти. Демак, ҳар бир ўзини мусулмон ҳисоблаган инсон ла илаҳа иллаллоҳ Муҳаммадар Росулуллоҳ деган калимани келтирар экан, бу оддий сўзлар эмас, балки Аллоҳга берилган ваъда эканлигини, берилган ваъдага вафо қиляптими йўқми, шу ҳақида фикрлаши шарт. Акс ҳолда Аллоҳга рўбарў бўлганда афсус-надомат чекиб қолади. Бундан Аллоҳнинг Ўзи асрасин.\nҲолинг қандай, эй менинг мусулмон қибладошим?! Бахт инсоннинг ўз қўлидами ёки …? Мусулмон амали билан асл мусулмон бўлади Мусулмон ўзини бир тешикдан икки марта чақтирмайди\nTagsафсус-надоматақл эгаларила илаҳа иллаллоҳМусулмон


Қирғизистон: ўзбек қочқинлари – демократия чиқитларими? - 19 Августа 2008 - Ҳимоячи\nЯкшанба, 26.09.2021, 14:39\nГлавная » 2008 » Август » 19 » Қирғизистон: ўзбек қочқинлари – демократия чиқитларими?\nҚирғизистон: ўзбек қочқинлари – демократия чиқитларими?\nUznews – Қирғизистон миграция ва аҳоли бандлиги Давлат қўмитаси муддатини мамлакатда юрган «Бошпана изловчи шахс» гувоҳномалари муддатини бир йилдан ортиқ чўзмасликка қарор қилди.\nБишкекдан Ёдгор Турлибеков\nҚирғизистон миграция ва аҳоли бандлиги Давлат қўмитаси (ҚМБҚ) ўз қарорини бир йил учинчи давлатдан бошпана олиш учун мутлақо етарли муддат эканлиги билан изоҳлайди.\nАгар шу муддат ичида ўзбекистонлик қочқинлардан бирортасининг бошқа ҳавфсизроқ мамлакатга кўчирилиши амалга ошмаса бунга қочқинларнинг ўзлари айбдордир, дея ҳисоблайди ҚМБҚ. Шундан келиб чиқиб, агар уларнинг вазияти ҳақиқатан ҳам жиддий ҳисобланса, БМТ Қочқинлар бўйича Олий Комиссарлигининг ўзи рағбат кўрсатиб, уларни бошқа мамлакатга кўчириш билан шуғулланади.\nҚирғизистоннинг ўзи эса ўзбекистонлик қочқинларга бошпана беришни истамайди. Гарчи турли сиёсий сабабларга кўра мамлакатни ташлаб чиққан аксарият ўзбекистонлик мухолифатчилар ва ҳуқуқ ҳимоячилари, агар ушбу давлат ҳимояси ва яшаш ҳуқуқини қўлга киритганларида Қирғизистонда қолган бўлишарди.\nАйни пайтда, айрим ўзбекистонлик қочқинларнинг сўзларига кўра ҚМБҚ қарорида янги ва қонунга зид жиҳат йўқ, бундай норма аллақачон муайян норматив ҳужжатларига киритилган, фақат бу масала қиш арафасида, Қирғизистонга ўзбек гази зарур бўлиб қолган пайтда долзарб бўлиб қолди.\nЮзага келган вазият ўзбекистонлик қочқинларнинг аҳволини жуда қийинлаштириб қўйди. Уларнинг сўзларига кўра, 2005 йилнинг майидаги Андижон қирғинининг фақат дастлабки ойларида БМТ Комиссарлиги Ўзбекистондан келган қочқинларни учинчи давлатларга кўчириш масаласини тезгина ҳал қилган эди.\nАйтиш жоиз, ўшанда Европа, АҚШ ва ҳатто Австралия Ўзбекистондан қочқинларни бажонидил қабул қилган, ўзбек ҳукуматининг Андижондаги қилмишидан таасуротлар ҳали янги, жабрдийдаларга ҳамдардлик туйғулари кучли эди.\nКейин Ўзбекистондан қочқинларнинг иккинчи тўлқини келди: улар орасида Андижон қирғинидан кейин ҳибсга олинган, бироқ амнистия туфайли қўйиб юборилган, Андижон қирғинидан икки йил ўтиб ҳуқуқ ҳимояси билан шуғулланишга уринган, бироқ ҳукуматнинг таҳдидидан қўрқиб қочишга мажбур бўлган шахслар бор эди.\nБироқ булар энди БМТ Комиссари учун эски воқеалар бўлиб кўринди, дунёда эса Ўзбекистондан келаётган қочқинларга қизиқиш ҳам пасая бошлади.\nЎзбекистонлик қочқинларнинг фикрига кўра, Айни Қирғизистондаги БМТ комиссарлиги ходимларининг ўзлари атайлаб уларнинг кўчирилишлари жараёнини чўзиб келишмоқда, жуда кам миқдорда моддий ёрдам кўрсатишмоқда, улардан мамлакат қонунчилигини бузиб иш топишга ҳаракат қилишларини талаб қилишмоқда.\n«Бизнинг қочқинларимиз тирикчилик қилиш учун ҳар қандай ишга рози бўлишади, бундай ишларга одатда, маҳаллий халқ қўлини урмайди. Нолегал, ҳеч бир ҳуқуқсиз ишларкан, улар маҳаллий инсофсиз иш берувчилар қўлида қулларга айланишади. Баъзан хўжайинлари уларни ишлатиб иш ҳақини бермайди, ёки келишилганидан анча кам иш ҳақи беради, бунга жуда кўп мисоллар бор», - дейди ўзбекистонлик бир қочқин.\nБунинг устига инсофсиз иш берувчи билан жанжаллашиш бефойда. Нолегал ишчи, маълум сабабга кўра тегишли ҳуқуқ тартибот идораларига арз қила олмайди.\n«Нимасини айтасиз, агар бу ҳақда Қирғизистон БМТ комиссарлиги ва унинг ҳуқуқий ҳамкори «Адилет»дагиларга айтсангиз, сиз нолегал ишлаган бўлсангиз, биз қандай ёрдам кўрсата оламиз, дея елка қисишади» - дейди ўзбекистонликлар.\nБошқа томондан эса – Қирғизистон ҳукумати учун, ўзбек қочқинларининг кўпайиши на сиёсий, на иқтисодий жиҳатдан ҳеч бир яхшилик келтирмайди.\nҚочқинлардан очиқдан очиқ воз кечиш имконияти йўқлигидан, Қирғизистон уларни иложи борича кам миқдорда кўришни истайди, шунинг учун ҚМБҚ радикал қадам қўйишга, бу билан БМТ комиссарлиги қочқинларни бир йилдан кўп бўлмаган муҳлат ичида кўчириш учун қисташга мажбур.\nШу жиҳати билан Қирғизистон ҳукумати ва ўзбекистонлик қочқинлар беихтиёр ҳамфикр бўлиб қолишди, бироқ бу уларнинг БМТ орқали учинчи давлатга кўчирилишининг тезлатилишига таъсир кўрсатмади.\nНатижада, Ўзбекистонлик қочқинлар ҳатто эҳтиёж учун кўчага чиқиш ҳуқуқидан ҳам маҳрум бўлиб қолишди, чунки ҚМБҚ гувоҳномаси уларнинг қирғиз ҳукуматига кўрсатадиган, Ўзбекистондан келган қочқинларнинг Қирғизистонда қонуний бўлишлари учун ягона ҳужжатлари эди.\nАйни шу кунларда Бишкек милицияси нолегалларни аниқлаш учун тадбирлар бошлаган, эндиликда улар қаторига автоматик тарзда ўзбек қочқинлари тушади.\n«Биз энди нима қилайлик?» – дея савол билан юзланишади Ўзбекистон қочқинлари.\nЁдгор Турлибеков – Ўзбекистоннинг Қашқадарё вилоятидаги ҳуқуқ ҳимоячиси, қочқин.


S9 Plus'да олинган илк видео ва селфи-суратлар! - Terabayt.Uz\nS9 Plus'да олинган илк видео ва селфи-суратлар!\nSamsung’нинг Galaxy S9 Plus флагмани бугун жаҳоннинг энг яхши камерафони деб эълон қилинди. Компания тақдимотга қадара эълон қилган “Camera Reimagined”, яъни камера тубдан янгиланди деган реклама шиорлари ўзини оқлади.\nGalaxy S9 Plus мобил фотографияда янги даврни бошлаб келди. Кундузги суратларда ранг-тус меъёрида ва аниқ акс этган, ёруғлик паст шароитда ҳам бош камера ўзининг илғорлигини унутмайди.\nSamsung Galaxy S9+ моделида (F/1.5 диафрагма) олинган қуйидаги суратларга баҳо беринг.\nНур ва ёруғликни суратга олиш\n2. Ёруғлик даражаси паст шароитда сурат олиш имконияти.\n3. Ранглар ва тусларни муҳрлаш борасидаги имконият\nSamsung Galaxy S9+ (F/2.4 дифрагман). Айниқса, саёҳат чоғида мазкур камерафон имкониятлари сизга таассуротли онларни бир умрга муҳрлаш имконини беради.\nSamsung Galaxy S9+ олд камерасида олинган суратлар.\nSamsung Galaxy S9+ бош камерасида олинган видео тасвирлар.\nФлагман кенг бурчак остида сурат олувчи 2 та 12 мегапикселли камера модулига эга бўлган. Улардан бири f/1.5 ўлчамидаги, иккинчиси - телефото модули эса f/2.4 ўлчамидаги ёруғлик линзасига эга бўлган. Samsung’нинг янги флагмани вазиятга қараб ёруғлик линзасини F1.5 дан F2.4 ўлчамига катталаштира олади. S9+ модели портрет олишда S9 моделидан кучли ва Note 8 билан беллаша олади.\nPlus модел S9'га қараганда яхши суратга олади ва тасвир сифатини сақлаган ҳолда 2 карралик оптик яқинлаштириш функцияси билан таъминланган.


ЕХҲТ ва ЕП Ўзбекистондаги президент сайловларига баҳо берди - Anhor\nAnhor Все посты ЕХҲТ ва ЕП Ўзбекистондаги президент сайловларига баҳо берди\nЕХҲТ ва ЕП Ўзбекистондаги президент сайловларига баҳо берди\n24 октябрда ўтказилган президент сайловлари шуни кўрсатдики, мамлакатда яқинда амалга оширилган ислоҳотлар сабабли кўп кутилган турли ижобий ўзгаришлар бўлганлигига қарамай, улар чин маънодаги плюралистик муҳит ярата олганича йўқ. Куни кеча ўтказилган сайловда бир нечта номзодлар рақобатлашди, аммо бу номзодлар ўзаро ёки сайловчилар билан бирор аҳамиятли мунозара кузатилмаган, қолаверса, номзодлар амалдаги президентга эътироз билдиришдан ёки уни танқид қилишдан тийилишган. Сайлов куни осойишталик билан ўтгани диққатга сазовор, бироқ сайлов куни жиддий процессуал қоидабузарликлар кузатилган, дейишмоқда халқаро кузатувчилар ўзларининг баёнотида.\nЕвропада Хавфсизлик ва Ҳамкорлик Ташкилотининг Демократик институтлар ва инсон ҳуҳуқлари бўйича бюроси (ЕХҲТ ДИИҲБ), ЕХҲТ Парламент ассамблеяси (ЕХҲТ ПА) ва Сайловларни кузатиш бўйича Европа парламенти (ЕП)нинг ҳамкорликдаги миссияси сўнгги пайтларда қонунчилик базаси ислоҳ қилинганини ва кўплаб ўзгаришлар олдинги тавсияларга мувофиқлигини тан олади.\n«Сўнгги пайтларда бўлган қатор ўзгаришларга қарамай, мамлакат қонунчилик базасида ҳамон бир қанча камчиликлар бўлиб, у ҳамон демократик сайловларнинг халқаро стандартларига ва ЕХҲТнинг мажбуриятларига тўлиқ мос келмайди. Мамлакат Конституциясида инсоннинг асосий ҳуқуқ ва эркинликлари кафолатланганлигига қарамай, улар қонуности ҳужжатлари билан чекланган ва амалиётда қўлланилмаётганлигича қолмоқда».\nСайлов куни кузатувчилар ўзлари ташриф буюрган сайлов участкаларининг 11 фоизидаги сайлов жараёнларини салбий баҳоладилар, – дейилади баёнотда.\n«Сайлов тинч ва тартибли ўтказилиб, унда жами сайловчиларнинг 80,8 фоизи иштирок этди, бироқ унда кўплаб жиддий қонунбузарликлар кузатилган. Хусусан, кўп сонли сайловчилар тегишли тартиблар қўлланилмаган тарзда сайловчилар рўйхатига қўшилган, шахсини тасдиқловчи ҳужжатларсиз ўз сайлов бюллетенларини топшириши ёки бошқалар номидан овоз бериш ҳолатларига йўл қўйилган. Кузатувчилар, шунингдек, бир қанча сайлов участкаларида сайлов қутиларига бир киши томонидан бир нечта бюллетенлар ташланган вазиятларни ҳам қайд этдилар. Кўп ҳолларда овозларни санаш тартиб-қоидаларига риоя қилинмади, сайлов участкаларида эса, натижаларни қайд қилишда номувофиқликлар сабабли, баъзи қийинчиликларга дуч келинди».\n«Яқинда бошланган ислоҳотлар – руҳлантирувчи белги», – дейди Европарламент делегациясининг раҳбари Хайди Хаутала. «Бироқ мухолифот партияларнинг сайловларга қўйилмагани ва ҳақиқий рақобат курашининг йўқлиги биз сайловлар кунида кузатган кўп сонли қоидабузарликлар билан бирга демократлаштириш йўлидаги жиддий тўсиқлар бўлиб қолмоқда».\n«Мени ва ҳамкасбларимни бутун мамлакат бўйлаб сайлов участкаларида самимий кутиб олганликларидан илиқ ҳиссиётларга тўлиб тошяпман. Биз овоз бериш жараёнини жисмоний имкониятидан ёки тилидан қатъи назар барча фуқаролар учун имконли қилиш учун қилинган саъй-ҳаракатларни баҳоладик. Бироқ, афсуски, айрим сингиб кетган зарарли одатлар ҳамон сақланиб қолган, процедуралар, айниқса овоздарни ҳисоблаш процедураси эса кўп ҳолларда амал қилинмаяпти», – дейди ЕХҲТ ПА делегациясининг раҳбари Даниэла Де Риддер. «Биз гувоҳи бўлиб турган муҳим ҳуқуқий ислоҳотлар давом этишига ва жамият ҳаётининг барча соҳаларига таъсир кўрсатишига, демократик сиёсий маданиятни мустаҳкамлаб, номувофиқ амалиётга нуқта қўйишига ишонишни истардим».\nСайловларда бешта номзод, шу жумладан амалдаги президент ҳам қатнашди. Номзодларни рўйхатга олиш сайланиш учун ўз номзодини қўйиш ҳуқуқига нисбатан, хусусан, сиёсий партиялар номзодларига қўйиладиган ҳаддан ташқари қаттиқ талаблар асосида белгиланди. Шунингдек, партияларни рўйхатга олиш талаблари ҳам ўта оғир ва эркин қўлланилиши қийин белгиланганлиги сайланиш учун ўз номзодини қўйиш ҳуқуқини ноўрин тарзда чеклайди ва сайлов муҳитини плюрализмлик асосида бўлишига тўсқинлик қилиши баробарида сайловчилар танлаши мумкин бўлган сиёсий танловлар сонини камайтиради.\n«Номзодларнинг орасида бир нафари аёл киши бўлди. Тенг ҳуқуқлиликнинг конституциявий кафолатлари ва яқинда парламентдаги хотин-қизлар сонининг сезиларли даражада ошганлигига қарамай, ижтимоий ва сиёсий соҳада хотин-\nқизларнинг сони етарли даражада юқори эмас».\nАмалдаги президент ва номзодлар орасидаги фарқ кўп ҳолларда аниқ кўрсатиб берилмади, натижада амалдаги президентнинг ўзи эгаллаб турган лавозими унинг сайловолди кампанияларида анча қўл келди.\n«Номзодларнинг сайловолди кампанияси давомида давлат телеканаллари барча номзодлар ҳақидаги маълумотларни тенгравишда эфирга беришга ҳаракат қилганига қарамай, муайян даражада назорат остидаги аксарият хусусий оммавий ахборот воситалари амалдаги президент фаолияти ҳақида қолган барча номзодлар ҳақидаги хабарларни қўшиб ҳисоблаганда ҳам кўпроқ маълумот бериб бордилар. Шунингдек, мониторинг қилинган барча ОАВ ҳозирги президент фаолиятини қўшимча тарзда кенг тарғибот қилдилар».\nОАВ учун ахборот муҳити яхшиланганлиги маҳаллий ҳукумат органлари фаолияти ва ижтимоий муаммоларни, хусусан Интернет орқали янада танқидий равишда ёритишга йўл очиб берди. Бироқ ДИИҲБ Сайловни кузатиш миссиясининг (СКМ) ОАВ бўйича қилган мониторинги юқори давлат мансабдор шахслари ва номзодлар ҳақидаги танқидий хабарларнинг деярли йўқ эканлигини кўрсатиб берди.\n«ОАВ учун умумий чеклов мазмунидаги ҳуқуқий база, журналист ва блогерларни вақтинча ҳибсда сақлаш, қўрқитиш ва тазйиқ ўтказиш ҳолатлари ҳамда веб-сайтларни блоклаш бўйича ўрнатилган амалиёт ўзини ўзи цензуралашга олиб келди ва кенг жамоатчиликка очиқ бўлган маълумотлар ва қилинадиган таҳлил ҳажмини янада камайтирди».\nМиссия таркибида 44 та мамлакатдан 366 нафар кузатувчи, шу жумладан 255 нафар эксперт ҳамда узоқ муддатли ва қисқа муддатли ДИИҲБ кузатувчилари, 99 нафар ЕХҲТ ПА парламентарийси ва ходими ҳамда 12 нафар Европарламент вакили фаолият кўрсатди.\n«Сайловларни узоқ муддатли кузатиб боришимиз давомида ривожланиш имконли эканини ва у албатта ислоҳотлар ортидан келишини кўрдик, бироқ олдинда ҳали узоқ йўл турибди», – дейди ДИИҲБнинг сайловларни кузатиш бўйича миссияси раҳбари Оуэн Мёрфи. «Охирги пайтларда оммавий ахборот воситаларида ва ижтимоий тармоқларда муҳит яхшиланаётганига қарамасдан, фуқароларнинг ўз фикрини эркин ва тўлиқ билдириши имконияти ҳамон назорат қилинмоқда».\nЮНИСЕФ вакциналарни транспортировка қилиш учун Ўзбекистонга 223 та автомобиль тақдим этди\nАҚШ Давлат департаменти ЕХҲТ миссиясининг Ўзбекистондаги президент сайловларига доир хулосаларига қўшилди


11.03.2019 Чоп этиш учун\nВилоятнинг барча туман ва шаҳарларида давом этаётган ўрганишлар давомида тиббиёт муассасалари, оилавий поликлиникалар, қишлоқ врачлик пунктлари фаолияти билан яқиндан танишилмоқда. Ишчи гуруҳ аъзолари аҳолига кўрсатилаётган тиббий хизмат сифати, тиббиёт муассасаларининг шарт-шароити, беморларга яратилган имконият, мавжуд муаммолар ва уларнинг ечимига алоҳида эътибор қаратилмоқда.\nХусусан, Олий Мажлис Қонунчилик палатаси депутати Мухаррам Дадахўжаева Тошкент вилоятининг Тошкент туманида ўтказган ўрганишлари давомида туман тиббиёт бирлашмаси, шифохона, қатор қишлоқ оилавий поликлиникалари, қишлоқ врачлик пунктлари, хусусий тиббиёт муассасаларида бўлиб, уларнинг фаолияти билан танишди, беморлар билан суҳбатда бўлди.\nБугунги кунда Тошкент туманида 1 та кўп тармоқли поликлиника, 3 шифохона, 5 қишлоқ оилавий поликлиникаси, 5 та қишлоқ врачлик пункти, 20 та хусусий тиббиёт муассасаси, 1 та тез тиббий ёрдам маркази ҳамда унинг 8 та шохобчаси фаолият юритмоқда.\nХусусан, туман тиббиёт бирлашмасига қарашли шифохонада аҳолига сифатли тиббий хизмат кўрсатилмоқда. Бироқ ўрганишлар жараёнида бу ерда шароит ва имконият борасида айрим муаммолар мавжудлиги аниқ бўлди. Масалан, аслида 70 ўринга мўлжалланган мазкур шифохонада, имкониятдан келиб чиқиб, 140 ўрин яратилган: 30 ўринли шошилинч тиббий ёрдам, 30 ўринли терапия, 30 ўринли неврология, 30 ўринли болалар ҳамда 20 ўринли режали хирургия бўлимларидан иборат.\nШунингдек, тиббий жиҳозлар, асбоб-ускуналар эскириб кетган ёки етишмайди, жарроҳлик буюмлари танқислиги бор. Рентген аппарати маънан эскирган, яроқлилик муддати ўтиб кетган. Лифтнинг ишламаслиги эса, айниқса жарроҳлик амалиётини бошдан кечирган беморлар учун ғоятда ноқулайлик туғдирмоқда.\n— Ўрганишларимиз чоғида бу каби бошқа муаммоларни ҳам аниқлаб, уларга ечим топиш чоралари кўрилмоқда, — дейди Олий Мажлис Қонунчилик палатаси депутати Мухаррам Дадахўжаева. — Ўйлайманки, Республика ишчи гуруҳи аъзолари томонидан Тошкент вилоятидаги ўрганишлар жараёнида аниқланган бу сингари муаммолар халқ депутатлари вилоят кенгаши сессияси йиғилишида албатта батафсил кўриб чиқилади ҳамда ижобий бартараф этилади.\nКўришлар сони: 389


Ва Мадянга ўз биродарлари Шуайбни (юбордик). У: «Эй қавмим, Аллоҳга ибодат қилинг. Сизга Ундан ўзга илоҳ йўқ. Батаҳқиқ, сизга Роббингиздан ҳужжат келди. Бас, ўлчов ва тарозуни тўлиқ адо этинг, одамларнинг нарсаларидан камитиб қолманг ва ер юзида унинг ислоҳидан кейин бузғунчилик қилманг. Агар мўмин бўлсангиз, шундай қилмоғингиз ўзингиз учун яхшидир.


Табаррук масканда – замонавий ёритиш тизими\n«Ҳазрат Султон» музей-қўриқхонаси ҳудудида Хожа Аҳмад Яссавий, Робия Султон Бегим, Есимхан мақбаралари ва саккиз қиррали мақбара ва бошқа қатор иншоотлар ҳамда қалъа девори жойлашган.\nМақбара атрофи қадимий қалъаларга монанд девор билан ўралган, маҳобатли дарвозали кўркам масканга айланган. Дов-дарахтлар соя-салқин ташлаган, кўкаламзор, атрофда анвойи гуллар барқ уриб очилиб ётган, эртаклардаги бўстонни эслатувчи бу жой – Туркий оламнинг маънавий пойтахти Туркистон шаҳридир.\nЯссавий мақбараси учун ноёб ёруғлик тизимини лойиҳалашда ёдгорликнинг бетакрорлиги, унинг диний ва тарихий аҳамиятга эга эканлиги ҳамда меъморий қиёфасини сақлаб қолиш талаб қилинган эди.\nТехник директор, дизайнер Бағила Исақова меъморчиликнинг ҳар бир деталига эътибор қаратилганини таъкидлади.\nЁритиш тизимини ишлаб чиқишда мутахассислар Истанбул (Туркия), Шаржа масжиди (Шаржа, Бирлашган Араб Амирликлари) ва бошқа табаррук масканларга бориб, у ерларда фойдаланилаётган ёритиш мосламаларини диққат билан ўрганиб чиқдилар.\nЗамонавий технологиялар ёрдамида Яссавий мақбарасининг маҳобатини намоён этиш учун 187та лампадан фойдаланилди.\nБуларнинг барчаси тарихий шаҳримизда истиқболда катта мажмуавий, яъни “очиқ осмон остидаги музей”лар муҳитини яратиш имконини беради.\nВилоят ҳокимининг матбуот хизмати, 2021-04-13, 01:22 177


Демократияга ишончсизлик тарихий максимумга етди. Буни сўровлар натижалари кўрсатмоқда – КУН УЗ\nГлавная / Сиёсат / Демократияга ишончсизлик тарихий максимумга етди. Буни сўровлар натижалари кўрсатмоқда\nДемократияга ишончсизлик тарихий максимумга етди. Буни сўровлар натижалари кўрсатмоқда\nanvarj63 29.01.2020\tСиёсат Comments Off on Демократияга ишончсизлик тарихий максимумга етди. Буни сўровлар натижалари кўрсатмоқда 31 Показы\nРивожланган мамлакатларда фуқароларнинг демократиядан норозилиги сўнгги 25 йил ичида энг юқори даражага етган.\nБританиядаги Кембриж университети социологлари 154 мамлакатда ўтказилган (4 миллион киши қатнашган) 3,5 минг сўровнома натижаларини таҳлил қилишган.\nОдамлардан улар ўз мамлакатидаги демократия даражаси ўзини қай даражада қониқтириши борасида сўралган.\nКембриждаги социологлар бу ишни 1995 йилдан бошлаб ўтказишган, айрим мамлакатлардаги маълумотлар 1970-йиллардан бошланган даврни ўз ичига олади. Сайловчиларнинг сиёсий қарашлари ва уларнинг ҳокимият институтларига муносабати 1995 йилдан 2020 йилгача қандай ўзгаргани ҳақидаги маълумотлар тўпланган.\n«Бутун Ер юзида демократия носоғлом ҳолатдадир. Биз демократик сиёсий институтларга нисбатан норозилик даражаси тез суръатлар билан ўсиб борганини ва тарихий нуқтасига кўтарилганини аниқладик. Бу айниқса ривожланган мамлакатларга хосдир», деганКембриж университети политологи Роберто Фоа.\nНорозилар улуши дунё миқёсида 1995 йилда 48 фоизни ташкил этган бўлса, 2019 йилда 58 фоизга етган.\nЎтган асрнинг сўнгги ўн йиллигида демократияни ижобий қабул қилиш кўрсаткичлари ўсиши кузатилган. Бу Шарқий ва Марказий Европада коммунизмнинг ҳалокати ва бутун дунёда демократиянинг юксалиши даври эди.\nСўнгги 10 йилликда эса демократиядан ҳафсаласизлик кузатилган ва умидсизлик кучайган.\nФранциядаги «сариқ нимчалилар»\nТадқиқот муаллифлари буни 2008 йилдаги молиявий инқироз, 2015 йилдаги «миграция инқирози», шунингдек, «давлатларнинг ташқи сиёсатдаги муваффақиятсизликлари» билан боғлайди.\nСиёсатшунослар ва сиёсий шарҳловчиларнинг фикрича, бу йиғилиб қолган иқтисодий ва сиёсий характердаги миллий ва глобал муаммоларни ҳал этиш учун радикал ва кўпинча демократияга хос бўлмаган ечимларни таклиф қилувчи популистик партиялар ва ҳаракатлар пайдо бўлишига олиб келди. Хусусан, Дональд Трамп, Борис Жонсон ва Brexit тарафдорларининг ғалабалари, шунингдек, Испания ва Грециядаги парламент сайловларида радикал сўл кучларнинг ютуқлари кўпинча шу тарзда изоҳланмоқда.\nБританияда 30 йил давомида демократияга ишонч барқарор суръатда ўсиб борган ва янги минг йилликнинг илк йилларида чўққига чиққан. 2005 йилга келиб эса вазият ўзгара бошлаган, иқтисодий муаммолар ва ички сиёсатдаги муаммолар фонида демократияга бўлган ишонч орқага кетган.\n1995 йилда Британиядаги мавжуд демократиядан қониқмайдиганлар 47 фоизни ташкил этган бўлса, 2005 йилда бу кўрсаткич 33 фоизгача тушган, 2019 йилда эса парламент сайловлари арафасида 61 фоизга кўтарилган.\nАҚШда 1995-2005 йилларда демократияни маъқулловчилар Бирлашган Қиролликдагидан кўпроқ бўлган – 75 фоиз, кейин «ишончлар оқланмаган» ва кўрсаткичлар қуйига туша бошлаган.\nДоктор Фоанинг фикрича, бундай цинизм (лоқайдлик) – айрим давлатлар учун одатий ҳолат, аммо АҚШ учун бу ўзига баҳо беришда жиддий силжишлар рўй берганини англатади.\nЭксперт бу ҳолатни молиявий инқироз билан, шунингдек, сиёсий қутблашиш ва жамиятдаги ишончсизлик билан изоҳлаган.\nЎз навбатида Европадаги айрим давлатларда тескари тенденция кузатилади. Демократия ҳолатидан мамнунлик даражаси Дания, Швейцария, Норвегия ва Нидерландияда тарихий максимумга эришган.\nДемократиядан ҳафсаласизлик ва популизм ўсиши – бу сабаб эмас, балки аломатдир, демоқда социологлар.\n«Демократияга ишонч кучсизланмоқда, чунки демократик институтлар давримизнинг асосий муаммоларини – иқтисодий муаммолардан тортиб глобал иқлим ўзгаришларигача – етарли даражада ҳал этолмаяпти. Демократияга ишонч аввалги даражада тикланиши учун буларнинг бари ўзгариши керак», дейди Роберто Фоа.\nПред. Самарқандда АҚШ консуллиги очиладими? Дэниел Розенблюм жавоб берди\nСледующая 4 кун ичида камида 6 фуқаро ЙПХ ходимига пора бераётганида қўлга тушди\nЯна Россия. Telegram БМТга мурожаат қилди\nФилиппинда кўчкилар ва сув тошқинлари, қурбонлар кўп\nҲокимларнинг айрим ваколатларини чеклаш таклиф этилмоқда\nПрезидент тадбиркорлик субъектларини текширишни 2 йилга тўхтататишни таклиф қилди


САНЪАТ САРҲАД ТАНЛАМАЙДИ\nГлавная / Маданият ва спорт / САНЪАТ САРҲАД ТАНЛАМАЙДИ\nЎзбекистонинг хорижий давлатлар билан нафақат иқтисодий-сиёсий, балки маданий-маърифий соҳа-лардаги алоқалари ҳам тобора мустаҳ-камланмоқда.\nЯқинда вилоят қўғирчоқ театри жамоасининг Россияга, Новосибирск шаҳрига ижодий сафари бунга мисол бўла олади.\nИжодий сафар Новосибирск вилоят қўғирчоқ театри директорининг ушбу ташрифни ташкил этиш бўйича Ўзбекистон Респуб-ликаси Маданият вазирига йўллаган илтимосномаси асосида уюштирилгани ҳам диққатга сазовордир.\n“Хивадаги қўғирчоқ теат-рининг юқори даражадаги ижодий ютуқлари, жумладан, жамоанинг Шотландиядаги Эденбург фестивалидаги иштироки, Германиянинг “Хамелеон” театри билан ҳамкорлиги, завқли тамошалари ҳақида Новосибирскдан тарихий шаҳарга борган сайёҳлар, ҳусусан уларнинг етакчиси Елена Анатольевна Стрончан орқали хабардормиз,” дейилган мазкур қўғирчоқ театри директори Ю.А.Горлатых йўллаган мактубда.\nХоразмлик санъаткорлар томонидан “Хива лазгиси”, “Афанди ҳангомалари” спектакллари рус тилида намойиш этилди.\nАктёрлардан Д.Исмоилов, Б.Матниёзов, Н.Назарова, Д.Худайберганов, У.Оллабер-ганов, Ф.Давлетовлар ижросидаги саҳна томошалари россиялик ёш томошабинлар ва уларнинг ота-оналари олқишларига сазовор бўлди. Бу хил ташрифларни давом эттириш ҳақида истаклар билдиришди.Ўзаро тажриба алмашилди.\nЎз навбатида ҳамкасб-лар Новосибирск вилояти қўғирчоқ театри жамоасини Ўзбекистон бўйлаб гастролга, шу жумладан, Хива шаҳрига таклиф қилишди.\nБундай ижодий сафарлар нафақат санъат, шу билан бирга туризм соҳасини ривожлантиришга ҳам хизмат қилиши табиий.


Геофизиклар Бангладешда 140 млн кишининг нобуд бўлишига олиб келувчи мегазилзила юз беришини прогноз қилмоқда\n21:43 / 12.07.2016\nГеофизиклар Бангладешнинг деярли бутун аҳолиси – 140 млн киши қурбон бўладиган мегазилзила муқаррар юз беришини прогноз қилмоқдалар. Бунга бағишланган тадқиқот Nature Geoscience журналида чоп этилди, у ҳақда АҚШнинг Колумбия университети маълум қилди.\nОлимлар бўлғуси фалокатга Ҳинд-Австралия тектоник плитасининг Бирма плитаси остига кириши сабаб бўлишини айтишмоқда. Бу эса мегазилзилага олиб келади. Тадқиқотнинг кўрсатишича. субдукция (плиталарнинг бирининг остига иккинчисининг кириши) айни вақтда нафақат Ҳинд океанида, балки қитъада ҳам содир бўлмоқда.\nОлимларнинг ҳисобича, ер ости таранглиги охирги 400 йил ичида ушлаб турилибди. Бангладешдаги 26 станциядан олинган ўлчовлар ўрганилган ҳудудда плиталар йилига 5 сантиметрдан кўпроқ силжиётганини кўрсатди.\nТўпланиб қолган энергиянинг чиқиши 40 минг квадрат км дан кўпроқ ҳудудда юз бериши керак. Фалокат ҳудуд географиясининг кескин ўзгариши ва 9,0 магнитудали зилзила билан кечади, бу ерда эса дунёдаги энг йирик дарё тизимларидан бирининг (Ганг ва унинг ирмоғи Брахмапутра) дельтаси жойлашган.\nБангладеш ва Ҳиндистон шарқи аҳолиси хавф остида қолади, зилзила маркази Бангладеш пойтахти Даққада бўлади. Бангладешнинг иқтисодий ривожланмаганлиги фалокатнинг бошланишини прогнозлаш ва аҳолини ҳимоя қилишни қийинлаштирмоқда.\n2004 йилда Ҳинд-Австралия плитасининг Бирма плитаси остига кириши ер ости зилзиласи ва цунами келтириб чиқариб, Ҳиндистон, Индонезия, Таиланд ва Шри-Ланкада бир неча соат ичида 230 минг кишининг ҳалокатига олиб келганди. Янги фалокатнинг сабаби ҳам шу ҳодиса бўлади, бироқ бу ҳолатда у субдукциянинг сув ости қисмига эмас, балки қитъа қисмига таъсир қилади.\nАйни вақтда Бангладешда 168 млндан кўпроқ одам яшайди.


23:36 22 Сентябр 2020\n12:43 27.10.2019 (Янгиланган 12:45 27.10.2019) Ҳавола олиш\nТахмин қилинишича, “Ислом давлати”* террорчилик ташкилоти раҳбари ал-Бағдодий ўлган, аммо ушбу хабар ҳозирча расман тасдиқланмаган.\nТОШКЕНТ, 27 окт - Sputnik. АҚШ Сурияда “Ислом давлати”* террорчилик ташкилоти раҳбари Абу Бакр ал-Бағдодийга қарши махсус амалиёт ўтказди. Бу ҳақда РИА Новости Fox News телеканали маълумотларига асосоланиб хабар қилмоқда.\nТахмин қилинишича, “Ислом давлати”* террорчилик ташкилоти раҳбари ал-Бағдодий ўлган, аммо ушбу хабар ҳозирча расман тасдиқланмаган. Террорчи ўзини портлатиб юборган, деган версия илгари сурилмоқда.\n“Рейтер” агентлиги маълумотларига қараганда, Суриядаги манбалар Ироқ разведкасига ал-Бағдодий йўқ қилингани ҳақидаги хабарни тасдиқлашган. Таъкидланишича, “ИШИД”* етакчиси Суриянинг Идлиб шаҳрида тан соқчилари билан биргаликда йўқ қилинган. Манба террорчи оиласини турк чегарасига томон олиб ўтаётган вақтда уни аниқлашнинг имкони бўлганини қўшимча қилган.\n“Ислом давлати” раҳбари сўнгги беш йил ичида биринчи марта кўриниш берди - видео\nБироз аввал АҚШ президенти маъмурияти Дональд Трамп якшанба куни муҳим баёнот билан чиқиш қилишини хабар қилганди. Трамп ҳам твиттердаги саҳифасида “жуда муҳим воқеа” содир бўлгани ҳақида ёзди, лекин у нимани назарда тутаётганига ойдинлик киритмади.


“Бунёдкор” клуби матбуот хизмати жамоа мураббийлар штабида ўзгаришлар юз берганини эълон қилди.\n“Суперлиганинг 6-тури доирасида “Олимпик”ка ютқазган “Бунёдкор” клуб тарихида ўз майдонидаги энг йирик ҳисобдаги мағлубиятга учраган эди (1:5).\nМазкур муваффақиятсизликдан кейин клуб раҳбарияти мураббийлар штаби олдига “Навбаҳор”га қарши навбатдаги баҳсда ғалаба қозониш вазифасини қўйганди. Гарчи Наманганда мағлубиятга учралган бўлса-да, мезбонлар билан беллашувда “қалдирғочлар” мазмунли ўйин ва муносиб қаршилик кўрсата олганларидан келиб чиқиб, мураббийлар штабига яна имконият берилганди.\nСуперлиганинг 8-турида “Металлург” жамоаси билан куч синашган “Бунёдкор” яна муҳим очколарни бой берди. Ушбу учрашувдан сўнг клуб раҳбарияти томонидан мураббийлар штабида ўзгаришлар амалга ошириш бўйича қарор қабул қилинди. Шу муносабат билан бугун клуб қароргоҳида йиғилиш бўлиб ўтди” – дея ёзади клуб расмий сайти.\n“Жамоамизнинг сўнгги ўйинларидаги натижаларидан жуда хафаман. Охирги уч учрашувда бор-йўғи бир очко қўлга киритилгани ёмон кўрсаткич. Агар вазиятни яхши томонга ўзгартирмасак турнир жадвалидаги ўрнимиз янада оғирлашади ва бу кетишда ўнинчи поғоналарга тушиб кетишимиз мумкин. “Бунёдкор”нинг обрўсига бу асло ярашмайди. Мен мураббий ва футболчилардан шуни сўрардим ва истардимки, ҳар бирингиз ҳар сафар ўйинга чиққанингизда фидойилик кўрсатиб, ижобий натижа учун жонингизни бериб курашинг. Фақат шундагина зафар қучиш мумкин. Жамоанинг ҳозирги ҳолати эса қониқарли даражада эмас”, - дея таъкидлаган йиғилишда клуб президенти Меҳриддин Раззоқович Абдуллаев.\nШундан сўнг “Бунёдкор” мураббийлар штабида бир қатор ўзгаришлар амалга оширилган. Жумладан, бош мураббий Шуҳрат Мақсудов, мураббий Арам Ананян ва дарвозабонлар мураббийи Абдусаттор Раҳимов ўз лавозимларини тарк этишлари эълон қилинди. Шу кунга қадар бош мураббий ассистенти бўлиб ишлаб келган Виктор Карпенко бош мураббий вазифасини бажарувчи этиб тайинланган. Анвар Ғофуров бош мураббий ассистенти лавозимига ўтказиладиган бўлди. Руминиялик Августин Чирита жисмоний тайёргарлик бўйича мураббий сифатида ишини давом эттиради.\n“Мураббийлар штабидаги бўш ўринларга номзодларни кўриб чиқиш Виктор Карпенко зиммасига юклатилди. Виктор Александрович тез кунларда клуб раҳбариятига бу борадаги ўз таклифларини киритиши лозимлиги таъкидланди”, - дейилади клуб хабарида.\nМаълумот учун, “Бунёдкор” Суперлига 8-туридан кейин ҳозирча 11 очко билан 5-поғонада бормоқда.\nБунёдкор Суперлига Шуҳрат Мақсудов


САНЪАТКОРЛАР ОЗОДБЕК НАЗАРБЕКОВ БОШЧИЛИГИДА ФАРҒОНА ДАВЛАТ УНИВЕРСИТЕТИДА! ҚАЙТА ТАЪМИРЛАНИШДАН СЎНГ! ЁШЛАР УЧУН ЮҚОРИ ДАРАЖАДАГИ ИМКОНИЯТЛАР... 26.05.2016 22:51\nФарғонада “Универсиада-2016” да иштирок этаётган бир гуруҳ санъаткорлар Фарғона Давлат Университети қайта таъмирланганидан сўнг, унинг таърифини эшитиб, Ўзбекистон ва Қорақалпоғистон Халқ артисти Озодбек Назарбеков бошчилигида, бу ўқув даргоҳига бориб,\nёшлар учун яратилган юқори даражадаги шароитлар ва имкониятлар билан яқиндан танишдилар.\nЧиндан ҳам, Фарғона Давлат Университетида, нафақат ўқув бинолари, балки талабалар турар-жойларигача капитал таъмирланган.\nҲар бир ётоқхонада компьютер ва бошқа замонавий техникалар билан жиҳозланган залларгача мавжуд бўлиб, кутубхона ва спорт залларигача зарур анжомлар билан таъминланган.\nОлий ўқув юрти ҳовлисида боғ, гулзорлар ташкил қилинган.\nБу ерда очиқ ҳавода талабалар бемалол китоб ўқишлари, дам олишлари ҳам мумкин.\nСанъаткорлар бу Олий ўқув даргоҳидаги имкониятларни, талаба ёшлар кўзларидаги қувонч ва фахр, миннатдорчилик туйғуларини кўриб, Юртимиз Раҳбаридан ёшларга кўрсатилаётган юқори даражадаги эътибор учун миннатдор бўлишди!\nЎзбекистон ва Қорақалпоғистон Халқ артисти Озодбек Назарбеков: - Фарғона Давлат Университетида қайта таъмирланганидан кейинги шароитлар ва у ерда талабалар учун яратилган имкониятларни кўриб, яна қайтадан талаба бўлгим келди! Ёшларга Давлатимиз Раҳбари томонидан берилаётган шундай юқори эътибор ва юксак имкониятларни кўриб, жуда қувондим! Бу нафақат Фарғона ёшларини, балки бутун Ўзбекистон Ёшларини руҳлантирмоқда! Бошқа давлатларда нотинчлик бўлаётган бир вақтда, юртимиздаги тинчлик-фаровонлик, ёшларимизда шундай юқори даражадаги ўқув даргоҳларида таълим олиш имконияти мавжудлигидан, дилимизда фахр ва шукроналик ҳисси мужассам! Президентимизга Ёшларга бўлган юксак эътиборлари ва ғамхўрликлари учун чин дилдан миннатдорчилик билдираман! Фарғона халқига янги қиёфадаги Фарғона Давлат Университети муборак бўлсин!\n"Ниҳол" мукофоти совриндори Гуласал Абдуллаева: - Фарғона Давлат Университети таърифини эшитиб, кўргани келдик ва тўғриси бу ердаги шароитларни кўриб қойил қолдим! Барча жиҳозлар янгиланган, Университет ҳовлисидаги кўкаламзорлаштириш ишлари кўзни қувонтиради. Ҳаттоки, фонтанларгача бор, кириб хиёбон деб ўйлайсиз, кўриб одамнинг баҳри-дили очилади. Бу ерда таҳсил оладиган ёшларга ҳавас қилса арзийди!\n"Ниҳол" ва “Эътироф” мукофотлари совриндори Малика Эгамбердиева:- Фарғона Давлат Университетидаги шароитлар ва ёшлар учун яратилаётган имкониятлар, пойтахтдагидан асло кам эмас! Ёшларни замонавий компьютер технологияларидан фойдаланишлари, спорт билан шуғулланишларигача ҳам, ҳамма зарур шароитлар яратилган! Ёшларимиз бу имкониятлардан фойдаланиб, келажакда ўз соҳалари бўйича юртимизга керакли мутахассислар бўлиб етишишларига ишонамиз!\nКелажакда, шундай билим даргоҳларида таълим олган ёшлардан, юртимиз равнақига муносиб ҳисса қўшадиган маънан етук инсонлар етишиб чиқишлари шубҳасиз!\nФотолар учун Жасур Суннатуллаевга ташаккур!


СУД РАИСЛАРИ ЖУРНАЛИСТЛАРГА АХБОРОТ БЕРДИ | Хабарлар | Самарқанд вилояти ҳокимлиги\nЖиноят ишлари бўйича Самарқанд вилояти суди раиси О.Ҳайитовнинг қайд этишича, жиноят ишлари бўйича вилоят, туман, шаҳар судлари томонидан ҳисобот даврида 4084 нафар шахсга нисбатан 3256 та жиноят иши кўриб, тамомланган. Тамомланган ишлар сони ўтган йилнинг шу даврига нисбатан 828 та, шахслар сони эса 2243 нафарга камайган. Жиноят ишларининг 1544 таси сайёр суд мажлисларида кўрилган. 755 та жиноят иши тарафлар ярашгани муносабати билан тугатилиб, 840 нафар шахс жиноий жавобгарликдан озод қилинган. Вилоят судининг биринчи босқичида 1 та жиноят иши бўйича 5 нафар шахсга нисбатан оқлов ҳукми чиқарилган бўлса, барча инстанцияларида 31 нафар шахс оқланган.\nФуқаролик ишлари бўйича Самарқанд вилоят суди раиси ўринбосари Б.Норов ҳисобот даврида 18 минг 840 та фуқаролик иши кўрилганини маълум қилди. Бу рақам ўтган йилнинг шу даври билан қиёслаганда, 3990 тага камайган. Кўрилган ишларнинг 16 минг 879 таси юзасидан ҳал қилув қарори чиқарилиб, 14 минг 249 та даъво қаноатлантирилган, 2630 таси эса рад этилган. Никоҳдан ажратиш билан боғлиқ ишлар бўйича чиқарилган ҳал қилув қарорлари ўтган йилнинг шу даврига нисбатан 368 тага кўпайиб, 4441 тани ташкил этган. Лекин даъво қаноатлантирилган қарорлар 2421 та бўлиб, аввалги йилга қиёслаганда 156 тага камайган, 234 оила яраштирилган.\n– Йилнинг тўққиз ойида кўриб тамомланган 22 минг 940 та маъмурий иш бўйича 26 минг 109 нафар шахсга нисбатан маъмурий жазо қўллаш ҳақида қарор чиқарилган, – деди Самарқанд вилояти маъмурий суди раиси Б.Диёров. – Жумладан, 18 минг 34 нафар шахсга нисбатан жарима жазоси, 5минг 125 кишига муайян ҳуқуқдан маҳрум қилиш, 2 минг 581 шахсга нисбатан маъмурий қамоқ жазоси қўлланилган. Транспорт воситаларини маст ҳолда бошқаришга оид 5379 маъмурий иш бўйича 5479 нафар шахс жавобгарликка тортилди. Шунингдек, транспорт воситаларининг белгиланган ҳаракат тезлигини оширгани учун 1055 нафар ҳайдовчи жарима тўлашга мажбур бўлди. Умуман, ҳисобот даврида вилоятдаги маъмурий судлар томонидан кўрилган ишлар бўйича 11 миллиард 815 миллион сўмдан ортиқ жарима жазоси тайинланиб, 9 миллиард 637 миллион сўмнинг ихтиёрий тўланишига эришилган.\nСамарқанд вилояти иқтисодий суди раиси М.Бозоровнинг ахборот беришича, жорий йилнинг тўққиз ойида вилоят ва туманлараро, туман (шаҳар) иқтисодий судларига 35 минг 356 та даъво аризаси келиб тушган. Бу ўтган йилнинг шу даврига нисбатан 7744 тага кўп, демакдир. Кўриб чиқилган 26 минг 649 та иқтисодий ишлар бўйича даъвогарлар фойдасига 411 миллиард 443 миллион сўм ундириш ҳақида суд қарорлари қабул қилинган.\nЎтган даврда энг кўп иқтисодий ишлар Пастдарғом тумани иқтисодий суди (5525 та), Каттақўрғон (4642 та), Пайариқ (4253 та), Жомбой (3673), Тайлоқ (3563) туманлараро иқтисодий судлари томонидан кўриб, ҳал этилган.\nОхирги ўзгариш: 24/10/2018 22:19. Кўрилганлиги: 1655\nМатериал манзили: https://samarkand.uz/press/news/sud-raislari-jurnalistlarga-axborot-berdi


Ташкилот хорижий компания билан ускуна етказиб беришга шартнома тузди. Шартнома суммаси 100 минг ш.б. ни ташкил қилади. Шундан 95 минги – ускуна қиймати ва 5 минги – монтаж қилиш, созлаш, ўрнатиш ва ходимларни ўқитиш қиймати.\nЎзбекистон норезиденти бўлган компанияга республика ҳудудида бажарилган монтаж қилиш, созлаш, ўрнатиш ва ходимларни ўқитиш учун тўланган сумма ягона ижтимоий тўловни ҳисоблаб чиқариш учун солиқ солинадиган база ҳисобланадими?\n– Солиқ кодексининг 306-моддаси иккинчи қисмига кўра Ўзбекистон ҳудудида ишлаш учун чет эллик ходимларни бериш бўйича хизматлар кўрсатиш шартномасига мувофиқ юридик шахс – Ўзбекистон Республикаси норезидентига тўланадиган чет эллик ходимларнинг даромадлари ҳам ягона ижтимоий тўлов (ЯИТ)нинг солиқ солиш объектидир. Сизнинг ҳолатда республика ҳудудида ишлаш учун чет эллик ходимларни бериш бўйича хизматлар кўрсатиш шартномаси мавжуд эмас.\nСизнинг корхонангизга монтаж қилиш, созлаш, ўрнатиш ва ходимларни ўргатиш бўйича хизматлар кўрсатиляпти, улар бевосита ускуна етказиб бериш шартномасини бажариш билан боғлиқ. Шу сабабли Ўзбекистон Республикаси норезиденти бўлган корхонага ЎзР ҳудудида монтаж қилиш, созлаш, ўрнатиш ва ходимларни ўргатиш бўйича кўрсатилган хизматлар учун суммалар ЯИТ солиш объекти деб ҳисобланмайди.


Қозоғистонда энг оммалашган автомобиллар аниқланди » Скачать музыку бесплатно новинки музыки 2016-2017\nКомментариев: 0 Просмотров: 359 Дата: 2-05-2016, 18:17 Қўшни Қозоғистоннинг автомобиль бозори динамикаси 2016 йилнинг дастлабки чорагида манфий бўлди. Умумий ҳисобда ўтган йил кўрсаткичига нисбатан 52,2 фоизлик пасайиш кузатилди. Бошқача айтганда, ўтган йилнинг бу муддатида 22094 автомобиль сотилган бўлса, жорий йилда 10564 машина харидорга етиб борди. Қўшниларимиз қайси русумларни кўпроқ хуш кўришади? Маълум бўлишича, Lada Priora қозоғистонликлар ёқтирган автомобиль экан. Ўтган йилги бу муддатда 902 дона Лада Приора сотилган, 59 фоиз пасайиш. Renault Duster автомобилини эса 705 дона сотишган, ўсиш кўрсаткичи 12,3 фоиз. Шунингдек, 545та Hyundai Solaris сотилган бўлиб, бунда ҳам 59,4 фоизлик пастлаш кузатилган. Энг кўп ўсиш Renault Sandero автомобилида қайд қилинган. У 544 дона сотилган бўлса, ўсиш кўрсаткичи 59,1 фоизга тенг. - деб хабар бермоқда Carzone.uz нашри.


30 ёшли мутахассис Германияда йилнинг энг яхши мураббийи деб топилди\n23 июль, 2017, 18:30\nГерманиянинг “Хоффенхайм” клуби бош мураббийи Юлиан Нагельсман Kicker нашри талқини бўйича мамлакатда йил мураббийи деб топилди. Таъкидлаш керакки, овоз бериш жараёнида 885 нафа германиялик спорт журналистлари қатнашишган.\n“Хоффенхайм” клуби расмий сайтининг хабар беришича, бугун 30 ёшга тўлган Нагельсманга жами 273 нафар иштирокчи овоз берган. Ундан кейинги ўринларни эса “Фрайбург” бош мураббийи Кристиан Штрайх (261) ва “РБ Лейпциг” бош мураббийи Ральф Хазенхюттллар (107) эгаллашди.\nЭслатиб ўтамиз, Бундеслига тарихидаги энг ёш мураббий қўл остида ҳаракат қилган “Хоффенхайм” ўтган мавсум чемпионатни 4-ўринда якунлаган эди.


Қашқадарё вилоятида нечта боғча бор?\nҚаршида мактабгача таълим тизимида олиб борилаётган ишлар ва истиқболдаги вазифаларга бағишланган матбуот анжумани бўлиб ўтди.\nҚашқадарё вилояти мактабгача таълим бошқармаси масъул ходимлари, тегишли идоралар вакиллари ва журналистлар иштирок этган анжуманда сўнгги йилларда мактабгача таълим тизимида катта ислоҳотлар амалга оширилаётгани таъкидланди.\nВилоятда жорий йил бошида 328 мактабгача таълим муассасаси фаолият кўрсатган бўлса, ҳозирги кунда бундай муассасалар сони 345 тага етди. Агар 223 та нодавлат мактабгача таълим муассасаси ҳам фаолият юритаётганини ҳисобга олсак, вилоятда жами болалар боғчаси сони 568 тани ташкил этмоқда. Мазкур муассасалар ходимлари малакасини доимий ошириб бориш, моддий-техник базасини мустаҳкамлаш ишларига ҳам алоҳида эътибор қаратилаётир.\nАйни пайтда вилоятда давлат хусусий шериклиги асосида жами 68 нодавлат мактабгача таълим муассасаси ташкил этишга киришилган. Бунда биринчи босқичда "ноль" қийматда ажратилган ер ва бинолар негизида 33 та, яъни 43 миллиард 840 миллион сўмлик нодавлат мактабгача таълим муассасаси ташкил этилмоқда. Иккинчи босқичда 35 нодавлат мактабгача таълим муассасаси ташкил этиш учун жами 18 миллиард 460 миллион сўмлик сармоя йўналтирилиши режалаштирилган.\nБундан ташқари, вилоятда “Обод қишлоқ” дастури доирасида 21 мактабгача таълим муассасасида 45 миллиард 372 миллион сўмлик қурилиш-таъмирлаш ишларини олиб бориш назарда тутилган бўлиб, бугунги кунда уларнинг 12 таси фойдаланишга топшириш учун тайёр.\n“Обод маҳалла” дастури доирасида ҳам жорий йилда 3 мактабгача таълим муассасасида қурилиш-таъмирлаш ишлари олиб борилиши режалаштирилган. Бу лойиҳалар ҳам йил охирига қадар якунланади.


ОРАЙДА ӨТКЕРИЛГЕН ТАҢЛАЎ » Aqmang'i't tan'i' gazetasi'\nЖаз оқыўшылар ушын дем алыў паслы. Олар жазды кеўилли өткериў мақсетинде дем алыў орайларына барады. Әлбетте дем алыў орайларында тек ғана дем алып қоймастан бекитилген жетекшилер тәрепинен түрли ойынлар, саяхатлар, семинарлар, жарыслар шөлкемлестирилип барылады. Мысал етип айтсақ, районымыздағы «Гүлбағ» балалар дем алыў орайында ¬Ғәрезсизлигимиздиң 25 жыллығына арнап «Гөззал ҳәм бийтәкирарымсаң, муқаддес Ўатаным, жаным саған пидә, Өзбекистаным!» сүрени астында ӨзМТДП Нөкис районлық Кеңеси тәрепинен шығармалар таңлаўы өткерилди. Таңлаўға ӨзМТДП Нөкис районлық Кеңеси баслығы Б.Көшетеров, «Камалак» БШ баслығы М.Атамуратов, дем алыў орайы директоры Д.Раметуллаевлар ҳәм дем алыў орайы оқыўшылары қатнасты.\nТаңлаўда оқыўшылар елимиздиң гөззал тәбиятын тәриплеп сүўретлер салды ҳәм ғ\tғәрезсиз мәмлекетимизде ерискен жетискенликлер, жасларымызға жаратылып атырған имканиятлар ҳаққында шығармалар жазды. Солай етип, төрешилер тәрепинен жеңимпазлар анықланды. Шығармалар таңлаўында 6-санлы мектептиң 7-класс оқыўшысы Дилназ Қоңыратбаева сыйлы 1-орынды ийелеп, диплом ҳәм естелик саўғалар менен сыйлықланды.\nҒәрезсизлигимиздиң 25 жыллығына бағышланып бундай таңлаңлар дем алыў орайымызда ҳәр күни өткерилип барылды.\n6-санлы мектеп оқыўшысы


Соғлиқни сақлаш вазирлиги: ИСТАНБУЛДАН ФАРҒОНАГА УЧИБ КЕЛГАН ФУҚАРО ИНСУЛЬТДАН ВАФОТ ЭТДИ\nСоғлиқни сақлаш вазирлиги: ИСТАНБУЛДАН ФАРҒОНАГА УЧИБ КЕЛГАН ФУҚАРО ИНСУЛЬТДАН ВАФОТ ЭТДИ Бош сахифа\nШу йилнинг 25 март куни чартер рейси билан Истанбулдан Фарғонага учган 63 ёшлик ногиронлиги мавжуд фуқаро Ф.нинг аҳволи самолётда оғирлашган. Унда юрак етишмовчилиги, оёқ ва қўлларида ҳаракатсизлик кузатилган. Бу ҳақда хабар олингач, Фарғона шаҳар ҳалқаро аэропортига махсус жиҳозланган реанимобил тез тиббий ёрдам машинаси ўз вақтида етиб келган.\nШундан сўнг беморга зудлик билан реанимацион муолажалар кўрсатилган. Машина ичида унга юрак, нафас тизимини яхшилаш учун муолажалар бажарилиб, дефибриляция амалиёти тезкорлик билан ўтказилган. Стандартлар бўйича ўтказилган муолажаларга қарамасдан, бемор вафот этган.\nУнга бош мияда қон айланишининг ўткир бузилиши, ўткир юрак етишмовчилиги ташхиси қўйилган. Айни пайтда суд-тиббий экспертизаси ўтказилмоқда.\nҲозирги вақтда сайтда: 68та фойдаланувчи\nСайтдан рўйхатдан ўтган фойдаланувчилар сони: 24841


Аҳолининг қанчасида коронавирусга иммунитет борлигини аниқлаш учун тест ўтказиш бошланади | Qalampir.uz\nАҳолининг қанчасида коронавирусга иммунитет борлигини аниқлаш учун тест ўтказиш бошланади\nЖамият\t20 Июль 19:27 10932\nЎзбекистон аҳолисида коронавирусга қарши антитана таҳлилини ўтказиш режалаштирилмоқда. Олинган намуналардан фуқароларнинг қанчасида коронавирусга қарши иммун тизими шаклланганини билиш мумкин. Бу ҳақда бугун, 20 июль, Халқаро пресс-клубнинг навбатдаги сессиясида Санитария-эпидемиология назорати давлат инспекцияси бошлиғи Нурмат Отабеков маълум қилди.\nБош инспекторнинг сўзларига кўра, Россиядаги баъзи бир маълумотларда одамларнинг 70 фоизигача антитана бор деган хулосалар пайдо бўляпти. Аммо бу ишонарли маълумот эмас.\nОтабековнинг таъкидлашича, касаллик Ўзбекистонда 15 март куни қайд этилган бўлса-да, бу инфекция республикага ундан аввалроқ кириб келган, деган тахминлар йўқ эмас. Одамлардан олинган намуналардан антитаналарни аниқлаш орқали аҳолининг қанча фоизида иммун тизими борлигини исботлаш мумкин бўлади. Бу келгусида касаллик кўрсаткичи қанчага кўтарилиши юзасидан аниқроқ башорат қилиш имкониятини беради.\n“Биз аниқ биламиз, касалликка чалинган одамлар инфекцияни юқтирганидан кейин еттинчи, саккизинчи куни давом этаётган бўлса, у ҳолатда организмда антитаналар ишлаб чиқариш бошланади. Биз антитаналарни аниқлаш усулларини ҳам амалиётга киритиш орқали ПЗР лабораторияларига бўлаётган юкламаларни бир мунчага камайтиришга ҳаракат қиляпмиз.\nАсосий мақсад, ким текширишга муҳтож бўлса, кимнинг таҳлилини амалга ошириш ўта зарур бўлса, шунга аҳамият қаратишимиз керак бўлади”, дейди Нурмат Отабеков.\nАввалроқ, Коронавирусга қарши кураш штаби аъзоси, профессор Ҳабибулла Оқилов ҳам коронавирусга қарши антитаначаларни аниқлаш Ўзбекистонда энди йўлга қўйилишини айтганди.\n08 Август 15:49 56303\n08 Август 14:38 43344\n07 Август 18:46 41532\n09 Август 14:27 35016\n07 Август 13:29 30870